Debabarrenak Mutrikuko Arrietakua Jauregia ezagutzeko bisita gidatuak aurkeztuko ditu Fiturren - etakitto.eus\nDebabarrenak Mutrikuko Arrietakua Jauregia ezagutzeko bisita gidatuak aurkeztuko ditu Fiturren\nETA KITTO 2019, Urt 22\nDebabarreneko eskualdea Fitur Nazioarteko Turismo Azokan parte hartzen izango da aurten ere. Bihar hasi eta domekara arte garatuko da turismo arloko ekimena eta gure eskualdeko eskaintza turistikoa Euskadiko standean egongo da eskuragarri (9. pabilioian), Euskal Kostaldearen txokoan. Aurten, berrikuntza gisa, Debabarreneko eskualdeak Mutrikuko Arrietakua Jauregia ezagutzeko bisita gidatuen aurkezpena egingo du. XVIII. mende hasieran eraikia, jauregiak Interes Kulturaleko Ondare izendapena du eta Gipuzkoan ondoen gordetzen den ondare-baliabideetako bat da. 1995az geroztik monumentu multzo izendapena duen Mutrikuko Hirigune Historikoan dago jauregia. Gaurdaino bertan bizi izan da familia eta jauregia bere horretan mantendu da. Arrietakua Jauregia iazko ekainean zabaldu zen jendaurrera, Mutrikuko Udalak eta Gipuzkoako Foru Aldundiak, Enrique Areilza Churruca Mutrikuko Kondearekin hitzarmena sinatu ostean, eta orduz geroztik ia 800 lagunek bisitatu dute. Eskaintzen duten bisita honek Mutrikuk itsasoarekin historian zehar izan duen harreman estua ezagutzeko balio du, belaunaldiz belaunaldi jauregian bizi izan diren pertsonaia eta familia ezberdinen bitartez.\nArrietakua Jauregia ezagutzeko bisita gidatuen erreserba Geoparkearen webgunearen bidez egin daiteke, www.geoparkea.eus helbidean. Aurkezpena eguenean egingo da, 17:00etan, Euskadiko standean. Bertan Arrietakua Jauregia promozionatzeko egin berri den ikus-entzunezkoa ikus ahal izango da.\nBeste aurkezpenik ere izango da Fiturren: izan ere bihar, 17:00etan, Geoparkeak UNESCOren Munduko Geoparkeen geoturismo esperientzien aldizkari berria emango du ezagutzera.\nDebabarreneko ordezkaritza bihar abiatuko da Madrilera: Pedro Bengoetxea eta Jose Angel Lizardi, Debako eta Mutrikuko alkateak, Ion Gambra Mutrikuko zinegotzia, Jose Luis Araujo Ermuko zinegotzia, Jasone Galdona eta Marta Amonarriz, Debako eta Mutrikuko turismo arduradunak, Leire Barriuso Geoparkeko gerentea, Juan Angel Balbas Debegesako zuzendari nagusia eta Aitziber Cortazar garapen agentziako turismo arduraduna dira joatekoak.\n« Jubilatu eta pentsiodunek manifestazioa egin dute euren borrokak urtebete egin duela gogoratzeko Rafael Zubizarretari omenaldi hunkigarria egin diote Beheko Tokia jubilatu etxekoek »


Berriz hemen harria jasotzen - - Guaixe.eus\nBerriz hemen harria jasotzen\nJuankar Mugartza 2019-09-13 08:27\nUdako oporrak bukatu dira eta, berriz ere, bakoitza bere lanpostuan dago. Zintzo-zintzo. Batzuek hemen igaro dituzte udako egunak, beste batzuek atzerrian; adibidez, Grezian, harritzarrak ikusten. Harriak eta harriak ikusten dira non-nahi herri hartan. Zutabe gehienak erori dira, baina banaka batzuek zutik diraute, ezeri eutsi gabe, tarteka zeruko hodeiren bati ez bada. Nork igoko zituen bata bestearen gainetik? Haiexek ere harrijasotzaile itzelak izanen ziren (ez gureak bezain onak, noski!).\nBaina orduko harriak jasotzen zituztenen artean bazen bat guztien gainetik nabaritzen zena: Sisifo, Korintoko erregea. Hura bai harrijasotzaile ederra!\nHarriaren mundua ia ikusezina izan da menderen mendetan Iñaki Perurenak kirolen mailara igo duen arte. Baina, bera baino lehenago Sisifo izan zen harriaren kirolari ospea eman ziona.\nIrailetik ekainera Sisifok errege bati zegozkion lanak egiten zituen: bidaiariak jo eta erasotu haien ondasunak lapurtzeko eta aberatsagoa bilakatzeko. Uztailean eta abuztuan oporretara joan ohi zen, atsedena hartzera. Zeus jainkoak hori ez zela bizimodua eta Sisifok kirolen bat egin behar zuela pentsatu zuen. Hori dela eta, harri jasotzea asmatu zuen, baita ona zela ikusi ere!\nSisifok, ordea, ez zuen hasiera batean kirol berri honen sorrera begi onez ikusi. Ez dugu inor engainatuko. Ez zuen horretan aritu nahi eta Tanatos entrenatzailea kateaz lotu zuen gimnasiora eraman ez zezan. Hades bera engainatu zuen eta gimnasiotik hanka egin zuen, denbora luzez bere emaztearekin betiereko oporretan biziz eta jaietan zeuden herri guztiak bisitatuz eta kalimotxoa edanez.\nBaina iraila ailegatu zen eta Hadesek harrapatu zuen berriro, gimnasioaren bidea erakutsiz. Lana ez zen soilik harri esferikoa jasotzea, baizik eta mendi baten puntara igotzea; kaskora iristean bola botatzen zen beste isurialdera eta berriz ere igo behar zuen, berriro muinotik erortzeko eta jasotzeko berriro, honela ekaina arte. Orain Gabonetako oporrak noiz iritsiko diren pentsatzen ematen du eguna.


Chartainvilliers - Wikipedia, entziklopedia askea.\nChartainvilliers Frantziako udalerria da, Eure eta Loir departamenduan dagoena, Centre eskualdean. 2013an 736 biztanle zituen.\nAlain BOUTIN (2014-2020)\n48° 32′ 39″ N, 1° 33′ 06″ E / 48.5442°N,1.5517°E / 48.5442; 1.5517Koordenatuak: 48° 32′ 39″ N, 1° 33′ 06″ E / 48.5442°N,1.5517°E / 48.5442; 1.5517\nBouglainval eta Néron\n2007an Chartainvilliers udalerrian erroldatutako biztanleak 750 ziren. Familiak 252 ziren, horien artean 40 pertsona bakarrekoak ziren (16 bakarrik bizi ziren gizonak eta 24 bakarrik bizi ziren emakumeak), 68 seme-alabarik gabeko familiak ziren, 136 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 289 etxebizitza zeuden, 258 familiaren etxebizitza nagusia ziren, 24 bigarren erresidentzia ziren eta 7 hutsik zeuden. 282 etxeak ziren eta 7 apartamentuak ziren. 258 etxebizitza nagusietatik 242 bere jabearen bizilekua ziren, 15 alokairuan okupaturik zeuden eta 1 doan lagata zegoen; 2 etxek gela bat zuten, 4 etxek bi zituzten, 24 etxek hiru zituzten, 57 etxek lau zituzten eta 171 etxek bost zituzten. 219 etxek euren parking plaza propioa zuten azpian. 81 etxetan ibilgailu bat zegoen eta 170 etxetan bat baino gehiago zituzten.\nChartainvilliers udalerriko biztanleria-piramidea 2009an .\n2007an lan egiteko adina zuten pertsonak 512 ziren, horien artean 384 aktiboak ziren eta 128 inaktiboak ziren. 384 pertsona aktiboetatik 360 lanean zeuden (185 gizon eta 175 emakume) eta 24 langabezian zeuden (13 gizon eta 11 emakume). 128 pertsona inaktiboetatik 45 erretiraturik zeuden, 50 ikasten zeuden eta 33 "bestelako inaktibo" gisa sailkaturik zeuden.\n2009an Chartainvilliers udalerrian 260 unitate fiskal zeuden, 738 pertsonek osaturik. Pertsona bakoitzeko diru-sarrera fiskalaren mediana urteko 23.620 euro zen. \n2007an zeuden 14 komertzioetatik, 1 janari enpresa zen, 2 bestelako produktu industrialen fabrikazioko enpresak ziren, 5 eraikuntza enpresak ziren, 1 ibilgailuen saltze eta konpontze enpresa zen, 1 higiezinen enpresa zen eta 4 zerbitzu enpresak ziren.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 2 iturginak eta 3 argiketariak.\n2000. urtean Chartainvilliers udalerrian 6 nekazaritza-ustiategi zeuden, 906 hektarea erabiltzen.\nAzken aldaketa 2 iraila 2020(e)an, 18:42(e)tan\nOrriaren azken aldaketa: 2 iraila 2020, 18:42.


#Info7AgurBira «Besteek ematen ez duten informazioa eman digu Info7k» | Kalegorrian | INFO7\n05 DéC. 2018 - 19:23h\nDernière mise à jour : 05 DéC. 2018 - 19:42h\nInfo7ko bazkideak Bilbo\n2006an, Info7 irratiaren aldeko kanpaina hasi zenean, hantxe zebiltzan Xabier Isasa eta Mertxe Mendez euren inguruan irratiaren berri eman eta jendea animatzen. Oso argi zuten horrelako irrati bat behar-beharrezkoa zela “Egin itxi zuten, Gara martxan zegoen baina irratian hutsunea zegoen” gogoratzen du Mertxe Mendezek. Internetez emititzen hastea jende askorentzat ez zela erakargarria izan ere aitortu du, baina edozein kasutan pozik zeudela irrati herritar bat sortu zelako.\nHurbiltasuna da Info7ri bereziki eskertzen diona Xabier Isasak. Jakinda oso baliabide gutxi genituela, kalera irten eta hainbat mobilizazio (bereziki presoen alde Bilbon urtero egiten den manifestazioa) eta jaialdiren berri zuzenean ematea oso eskertzekoa izan dela dio. Anizeto Prietok gehitu du, sare sozialen bidez zabaldu direla hainbat elkarrizketa interesgarri, esaterako La Memoria saiokoak edo Kalegorrian magazinekoak. Oso gustoko ditu horiek. Asteburuetako programazioa da faltan bota duten zerbait, baina “bagenekien hori ezinezkoa zela zeuden baliabideekin” diote. Info7 irratia istera zihoala jakin zutenean, hasieran susto pixka bat hartu zuela aitortu du Isasak “ez genuen proiektu interesgarri bat eskuetatik joaten utzi nahi” dio. Orain, ordea, burua irrati proiektu berrian jarrita hainbat eskaera badituzte. Esaterako, eta garrantzitsuena, teknikoki irratia entzun ahal izateko erraztasunak jartzea. Bilbotarrek argi diote maiz “saio interruptus”ak egon direla, edota kotxean Durangotik aurrera beste frekuentzi bat zenez, eta norberak sintonizatu behar zuenez, askotan beste irrati batera salto egiten zutela. Barakaldon berriz, ezin sintonizatu eta internetez entzun beharra. “Baina haserretu ez gara inoiz egin, eh!” dio Mertxe Mendezek egoerari alaitasun puntua jarriz.\nAnizeto Prietok irrati berriari bereziki eskatzen dio Ezkerraldean informatiboki laguntzea eta Bilbo Handiko bi sektore nagusi (gazteak eta adinekoak) kontutan izatea. Kolektibo sozialen eskariak irratian presente egotea eskatzen du. Isasak ere hala uste du, “gazteek pantaila aurrean denbora asko pasatzen dute elkarren artean hitz egin gabe. Landu beharreko eremu bat da. Gazteak musikarekin lotzen ditugu askotan baina badituzte bestelako kezkak ere, eta irratia lagungarri izan daiteke”. Eta jende nagusiarengan gertatzen ari den ahalduntzeari (emakumeengan bereziki) ezin zaiola izkin egin uste du.\nEdozein kasutan, hirurek irrati berriari eskatzen diote inork ematen ez duen informazio hori ematen jarraitzea (nazioartean, borroka zehatzetan, preso eta senideen errealitatean...), eta egungo taldeak elkarrekin jarraitzea. Teknologia aldetik hobetzea, noski, baina orain arteko baloreekin jarraituz. Animoak ere bidali dizkigute “gazte biziak izaten eta haize berria ekartzen jarraitu!” gaineratu dute.


Eulojio Garate Osoro (1889-1965) — Eibarko Kultura Ondarea - Egoibarra.eus\n1930. urtean, GACak armagintza bazterrean utzi zuen eta bizikletak hartu zituen bere fabrikaren ardatz nagusi. Zalantzarik gabe, Eulojio Garate, aitzindaria izan zen Eibarko industriaren birmoldaketan. Orbeak, BHk eta gero beste tailer askok Eulogio Garateren bideari jarraitu zioten.\n1927. urtean, bizikleta-salmenta bultzatzeko, Eulojio Garatek, Hermogenes Larrañagak eta Eulogio Bustinduik EL CLUB CICLISTA G.A.C. sortu zuten; gerora CLUB CICLISTA EIBARRÉS izena hartuko zuena. Txirrindularitza lasterketak antolatzen hasi ziren herri guztietan. Eulogio Garate zinegotzia izan zen Errepublika sasoian.\nGerratean, Frantzian lehenengo, 1937 urtetik aurrera, eta gero Argentinan, erbesteratua bizi behar izan zuen. Frantzian zegoela, Frich Mandel Austriako enpresa gizonak Eulojio hartu eta Argentinara bidali zuen "Kometa" eskopeta jasotzera. Luis Ormaechea eibartarrarekin zortzi hilabetez lan egin zuen makina egokiak eta eskopetagintzako teknika modernoak aztertzen.\nAzkenik Eibarrera itzuli zen 1953. urtean, eta bere bizitzaren azken hamabi urteak herrian igaro zituen.


Donostiak Adinarekin Lagunkorrak diren Hirien Sarearekin atxikimendu ziurtagiria jaso du\nMarisol Garmendia, Berrikuntzako zinegotzi delegatuak, John Beard, Adinarekin lagunkorrak diren Hirien Sareko presidentearen eskutik jaso zuen, Donostia Sareko kidea dela adierazten duen ziurtagiria, ekainean New York hiriarekin gertatu zen bezala.\nEntrega, Donostiako udalan burutu zen lan jardunaldian gauzatu zen eta bertan estatu osoko hirietako ordezkariez gain, honen presidentea den John Beard Doktorearen hitzaldia izan zen.\nEstatu mailan lehendabiziko harremanak mantendu ondoren, helburua elkarrekin lan egitea da eta horregatik, Donostia buru izango duen azpisare bat eratzearen aldeko apustua egin zen, bilera honetan parte hartu zutenen aldetik ezinbestekoa den pausoa.\nDonostia Adinarekin Lagunkorrak diren Hirien Sareko Espainiako lehendabiziko hiria da, baina ez da bakarra izango.\nBilbo, Bartzelona eta Zaragoza OMEak bultzatzen duen Sarean sartzearen aldekoak dira, are gehiago, jada bertan sartzeko lehendabiziko pausoak ematen ari direla adierazi zuten hauen ordezkariek.\nUrriak 20, asteazkenean, Donostiako Udaletxeko Udalbatza Aretoak, jada aipatutako Bilbo, Bartzelona, Zaragoza, Malaga, Lleida eta Madrilez gain, beste ordezkari batzuk ere hartu zituen. Gainera, Donostiako Plan Estrategikoaren Bulegoak antolatutako lan jardunaldira Donostiako Udaleko Ongizateko ordezkariak, zinegotziak, beste erakundeetako ordezkariak eta abar gerturatu ziren.\nTopaketa, parte hartu zuten hirien artean kolaborazio prozesu bat irekitzeko baliagarri izan zen. Donostiak lider papera hartu zuen sare honi dagokionez, honen partaide den Espainiako lehendabiziko hiria izanik eta aldez aurretik landa lan garrantzitsu bat egin izanaren abantaila edukita.\nBilera, Berrikuntzako zinegoti delegatua den Marisol Garmendiaren ongietorriarekin hasi zen, berak anfitrioi papera egin zuen eta alkatea bertan ez egoteagatik barkamena eskatu zuen gainera, Odon Elorza Geneban bidaia batean zegoen eta. Alicia Gonzalez, Ongizateko zinegotzi delegatuak, bere departamendua zahartze aktiboaren alde burutzen ari den politikak azaldu zituen.\nOndoren, John Bearden txanda izan zen, Osasunaren Munduko Erakundetik, Sarea bultzatu eta ahalik eta hiri gehien erakartzeko mekanismoak zeintzuk diren azaldu zuen.\nBeard australiarra da, medikuntzan lizentziatua, Adinarekin Lagunkorrak diren Hirien Sareko presidentea eta Osasunaren Munduko Erakundean, Zahartze Aktibo eta Bizitza departamenduko zuzendaria.\nBere departamenduaren helburu eta betebehar nagusia zera da, estatu kideei hiritarren zahartze azkarraren aurrean soluzioak aurkitzea, pertsona adinduekin erlazionatutako onura komunitarioak areagotzeaz gain.\nIkerlari aktiboa, bere lana helduen osasunarentzat berebizikoak diren faktore sozialak definitzean oinarritu da denbora luzez; horretaz gain, giro fisikoak eta sozialak osasunean orokorrean, baina modu zehatzagoan osasun mentalean duen eragina esploratzen aritu da.\nBeard gainera, hiriko ingurumena delakoa, pertsona adinduen depresio, minusbaliotasun eta obesitatean eragina duen faktore gisa aztertzen aitzindaria da.\nJohn Beardek iragarri zuenez, Saretik abian jarriko dituzten ekimenen artean, izaera globaleko batzarrak daude, 2011ko irailean Dublinen (Irlanda) eta Singapourren 2012an.\nBearden hitzaldiaren ondoren, Donostian burutu den lanean eta abian jarriko diren ekintzetan sakontzeko garaian interes handia azaldu zuten topaketa honetako gonbidatuen txanda heldu zen.\nHiriko sektore guztiak sartzeko beharra, udalak lider izanda, baina nazioarteko enpresekin, enpresa txikiekin, gertuko merkataritza guneekin eta beste hainbat agenterekin, argi eta garbi geratu zen. Baita proiektuaren zeharkakotasuna ere, asmo handikoa izanik, honek udal erakundeetako departamendu guztien partaidetza behar du eta.\nDonostiak, beraz, testigua eta lider papera hartzen du Sarea estatu mailan bultzatzeko garaian. Marisol Garmendia, Berrikuntzako zinegotzi delegatuaren hitzak izan ziren, lan jardunaldia itxi zutenak.


Gelako Errezetak by Joseph 1569 views\nErrezetak igor by ernio 572 views\nGelako programazioa - ANIMALI TXIKIAK by Urolatarrak 653 views\nPapirofexia by acanper 553 views\nGelako programazioa power point by Urolatarrak 295 views\nMakinak by maddalenolabarria 599 views\n1. OSAGAIAK: -2 koilarakada olio -Txipiroiak -Ura -2 baratxuri -Mejioiak -Kondimentua -Tipula bat -Gambak -Piper gorria eta berdea -Arroza -Txirla -Gatza EGITEKO ERA: Lehenengo pausuan,olioa zartaginean bota. Gero,piperrak,tipula eta baratxuriak frijitu. Ondoren,ura eta arroza bota behar da. Utzi egozten 20minutu. Dagoenean,geratzen diren osagaiak utzi egozten 10 minutu. Azkenean,gatza bota gusturon arabera eta platerrara bota. PAELLA\n2. OSAGAIAK Bi arrautz zatitxozko jamoiak EGITEKO ERA Lehenengoz hartzen duzu plater bat eta bi arraultz eta arraultzak apurtzen dituzu eta zuringoak plater batean ipintzen dituzu. Ondorengoz irabiatzen duzu eta jamoizko zatiak botatzen dituzu platerean. Hurrengoz zartaginean botatzen duzu arraultzako zuringoa.Uzten duzu arraultzako zuringoa zartaginean bost minutu eta AmAiTzEn da.\n3. Osagaiak eta egiteko era: 500gr irin,1l bat esne,200gr txokolate,4 arrautz,250gr azukre. Lehenengoz lau arrautz apurtzen dugu eta gero azukrea ematen dugu. Bigarrenez esnea ematen dugu.Gero irina ematen dugu eta irab TXOKOLATEZKO PASTELA\n4. OSAGAIAK 1 Jogurta naturala Jogur pote bat olio beterik 2 Jogur pote azukre lebadurako sobre bat 2 arrautz Gurina 2 Jogur pote irina Gazta pizka bat EGITEKO ERA Lehenengoz apurtu bi arrautzak, gero bota azukrea, olioa, arrautzak eta jogurta eta gero mugitu egiten da dena. Gero gazta pizka bat botatzen duzu. Irina eta legarria behazten duzu eta irastantzian. "Bol"era botatzen duzu eta mugitzen duzu urineztatuta moldea. Uzten da masa reposatzen 40-45 min. legamina efektua egiteko. Labea aurreberotu behar duzu 10 min. 160º gradutara. Gero moldera botatzen duzu eta 40-45 min. uzten duzu labean urrestatu arte, gero desmoldatzen duzu bizkotxoa eta jan ahal duz. On egin !! JOGURTAKO BIZKOTXOA\n5. * OSAGAIAK. · 2 ogi xerra. · Mortadela pixka bat. · Guruin pixka bat. · pixka bat gazta. * EGITEKO ERA Lehenik, bi ogi xerra guruinarekin igurtzen dira, alde batetik eta bestetik. ondoren, ogi baten ganean mortadela eta gazta xerrak ipitzen dira. Hori egin eta gero, zartaginean xigortzen da pixka bat bi aldetatik. URDAIAZPIKO-SANWICHA\n6. osagaiak prestakuntza Spagetia Olioa Gatza Tomatea 1-Lapiko bat hartzen dugu urarekin, gatza ipini txorro bat olio 2- Irakiten duenean bota spagetiak. 3-Noizean behin koilara batez spagetiak nahastu. 4- Pasatzen utzi 8 minutu. 5-spagetiaren ura kendu eta gero tomatea bota spagetiari. SPAGETIA\n7. OSAGAIAK: 5 arrautz. Tipula erdi bat. Bi patata handi, 250gramo txorizo. Gatza pixka bat. EGITEKO ERA:Lehenengo arrautzak plater batean kentzen dizkiozu kaskarak ,eta irabiatzen duzu. Gero kentzen duzu patateko azala.Gero patata zatitu behar da eta zartaginera bota eta ordu erdi bat egon.Eta tipula bota . Geroago arrautzak bota behar da zartagin batera .Bost minutu pasa ta gero patata arrautzekin eta txorizoa bota behar da eta beste ordu erdi bat egon behar da.Gero gatza bota . Azkenik bi buelta eman behar da . PATATAZKO TORTILA TXORIZOAREKIN\n8. Osagaiak: - Gazta krematsu bat philadelfia bezalakoa (250g). - Irina (60g). - Azukrea (100g). - Limoi bat. - 4 arrautz (beteta). - Gurin pizka bat eta irin pizka bat. Egiteko era: Lehenengoz, gazta katilu batera botatzen da eta gero 4 arrautzetako gorringoak botatzen dira. Hurrengo irina eta azukrea jaurtitzen dira pixkanaka-pixkanaka. Orain osagai hauek nahasten dira. Geroago, labea 200 g-ra pizten da berotzeko. Nahasketari limoi-birrindura botzatzen zaio. Irabiatu arrautzetako zuringoa elur puntu-puntuan egon arte, eta gero jaurtitzen da aurreko nahasteari pixkanaka- pixkanaka. Molde batean apur bat gurinaz igurtzen dugu eta hurrengo irineztatzen dugu. Azkenik orea molde batera botatze da eta labera sartzen dugu. 30 minutu egon behar da 180 gradutan. Atera moldetik berotuta. GAZTAKO PASTELA\n9. osagaiak Litro 1 esne 300gramo arroz 3000gramo azukre 2 palu kanela EGITEKO ERA: ·Lehenengo osagai guztiak lapiko batean sartu behar dira. ·Gero su baxuan ipini behar da. ·Geroago 41min. utzi egiten joateko. ·Azkenik sutatik atera eta beirazko plater batean sartu. arroza esnearekin\n10. OSAGAIAK: 250g magurdi 3 arrautz 5 koilarakada azukre 130g esnegain lodi edo hura ezean urtu mugurdiekin eginiko edari biziren bat koilarakada bete. EGITEKO ERA: arrautzak azukrea eta gorringoak nahaztuko ditugu gopor batean. ahastura leun eta krematsu egotean erantsiko dugu uxuala bitartean gurinez igurtzi eta azukrez estaliko ditugu labeko molde obalatu ez oso altu baten barruko paretak.Soberakoa kendu eta hondoan ipiniko ditugu zabal - zabal , mugurdi freskoak eta haien gainean isuriko dugu ore egin berria labean sartuko dugu 180º eta 20 bat minutuan eduki. atera epeltzen utzi eta azukre - hautsa zabalduko dugu pastelaren gainetik bainila izozki batekinaurkeztuko dugu. MUGURDI PASTELA\n11. Osagaiak: kilo erdi gurin 12 arrautz koilarakada bat hauts ¨Royal laurden bat intxaur maskatua kikara bat ardo beltza laurden bat mahaspasa zortzi limoien (azala) marradun koilarakada bat bainila koirakada bat kanela irindua kilo erdi arto garia laurden bat errea egiteko era Lehenego irabiatu gurina azukrearekin lehun egon arte. Gehitu gariaren parte bat eta jarraitu irabiatzen. Gero gehitu arrautzen zuringoa gorpoak gailur eta goringoa irabiatu. Gehitu falta den garia, hauts royal eta geratzen diren osagaiak. Geroago gehitu errea eta irabiatu, dena integratu arte. Moldean gariaz jarri. Azkenik 350 gradutan jarri eta ordu bat itxaron. Ateratzen dugunean hozten uzten da. Gero ardo beltza jarri. TARTA BELTZA\n12. Osagaiak -2 goilarakada gurin (bigunduta) -8 goilarakada azukre -7 goilarakada irin -1l esne, (ez oso hotza) Egiteko era: -Lehenengoz, osagai guztiak irabiatu behar dira. -Gero , gurinez estalitako bol batera bota. -Azkenik , labea 200º- tan jarri eta 45 minutu utzi labean. Arrozazko tarta\n13. -4 arrautz -4patata -piperrak -gatza EGITEKO ERA: Lehenengoz zartagin batean frigitu patatak eta bol batean nahasten dituzu patatak eta arrautzak.Gero gatza bota eta bota zartaginean eta frigitu.Azkenik lagundu piperrekin eta ba dago. osagaia: Patatazko tortila\n14. Egiteko era: Lehenik, almendra irindua azukrearekin nahastu. Arrautzen zuringoa irabiatu. Gero, almendren eta azukrearen nahasketari zuringoa bota eta irabiatu. Geroago, masa pixka bat jarri olataren gainean. Azkenik, labean sartu 15 minututan. Osagaiak: 300g almendra irindu 250g azukre 3 arrautz olata Repelaoak\n15. osagaiak 2 patata gazta olioa oliba birgena pernil takotxoak Egiteko era Lehendabizi,patatak ondo garbitu. Gero,patatak bigun daudenean, poliki-poliki hustuko ditugu. Gazta birrinduko dugu. Geroago, gazta birrindua eta pernil takotxoak ondo nahastu. Gorde ditugun patata azalak egin dugun nahasketarekin beteko dugu. Azkenik, patatak beteak ditugunean,oliba gainetik botako ditugu. urdaiazpiko takoa\n16. OSAGAIAK: Lehenengoz, margarinaren eta azukrearen erdiarekin krema bat prestatu, oso ondo nahastuz. Gero, txokolatea "baino maria"n urtu eta gehitu. Gorringoak banaka gehitzen joan oso ondo nahastuz.Gainontzeko azukre eta margarina eta bainila gehitu (pixka bat). Ondoren, zuringoak elur puntuan jarri eta gogor daudenean, kontuz handiz nahastuz beste guztiarekin. Azkenik, irina eta legamina tamizatuz gehitzen joan eta kontu handiz nahastu.Dena ondo nahastua dagoenean, tartak egiteko molde batean jarri (aurretik margarina eta irinarekin prestatuz moldean). Labean egin 175ºC 45 minutu eta 1 ordu artean (egina egon arte). Labetik atera eta hozten utzi. - 200g azukre - 130g irin - 130g txokolate - 5 arrauz - 120g margarina - Bainila azukrea - Legamin pakete 1/2 EGITEKO ERA: TXOKOLATEZKO PASTELA\n17. osagaia: -4 arrautz -4patata -piperrak -gatza EGITEKO ERA: Lehenengoz zartagin batean frigitu patatak eta bol batean nahasten dituzu patatak eta arrautzak.Gero gatza bota eta bota zartaginean eta frigitu.Azkenik lagundu piperrekin eta ba dago. Patatazko tortila\nGelako programazioa - ANIMALI TXIKIAK\nGelako programazioa power point


Eskolaz-kanpoko egitasmoak komunean\nDinamika hau urterokoa dugu, 1991an Euskara Zerbitzutik abian jarri zenetik. Urteak igaro ahala, ekintzaren bat bidean utzi (danborrada) eta beste batzuk asmatu dira (“Idazlan koadernoak”). Hau guztia gauzatzeko, baliabide materialez gain, diru laguntzak ere eskaintzen zaizkie zentroei; batetik eskolaz kanpoko jardueretarako diru-laguntza deialdia, 1991etik bizirik dagoena, eta, bestetik, 2004an martxan jarri zen beste diru-laguntza deialdia bat, zentroetan Normalkuntza Planak garatzeari buruzkoa. Aurtengoan, 2020-2021 ikasturtean, berriztapena izan da: deialdi biak bateratu egin dira (diru laguntza araudia eta diru laguntza banaketa).\nEuskara Zerbitzuak Udal Eskola Kontseiluaren bitartez koordinatzen dituen eskoletara begirako jarduerak honako hauek dira:\nUmeen Antzerki Jardunaldiak\nUdalerriko ikastetxeen artekoa dugu, Udal Eskola Kontseiluan eratu eta Euskara Zerbitzuak koordinatua; 1988an hasi zenetik ikastetxeetan egiten duten lan eskergak bizirik mantentzen du.\nUdal Eskoletako monitoreekin/irakasleekin elkarlanean, Gernika-Lumoko irakaskuntza zentroetan ahozko adierazmena lantzea du helburu egitasmo honek. Gernika-Lumoko Udalak dirulaguntza eta material baliabideak jartzen ditu:\nEskoletako Abesbatzen kontzertuak\nLau ikastetxek hartzen dute parte egitasmo honetan: Barrutia Ikastetxeak, Mertzede Ikastetxeak, San Fidel Ikastolak, Seber Altube Ikastolak.\nSasoi baten egiten zen Eskoletako Abesbatzen kontzertu erraldoia bidean uztea erabaki zuen Udal Eskola Kontseiluak eta gaur egun bakoitzak moldatzen ditu bere ekitaldiak. Normalean, ikastetxeetan ikasturte bukaera partera egiten diren ikuskizunetan izaten dute parte hartzea eskoletako abesbatzek.\nEskolarteko Dantzari Eguna\nHaur Hezkuntza eta Lehen Hezkuntzako ikasleek hartzen dute parte honetan, 1.100/1.200 ikasle inguru, bost ikastetxetan banatuta (Allende Salazar, Barrutia, Mertzede, San Fidel, Seber Altube). Udal Eskola Kontseiluak adostutako egitaraua ikasturtean zehar lantzen da eskoletan eta apirilaren azkenerako antolatzen da ekitaldi nagusia; bertan, dantzariak, gurasoak eta familiakide ugari aparteko jai giroan.\nEgitarauko dantzen jatorria (68 Kb)\nUrtero bi argitalpen, LH eta DBHko ikasleen idatziak biltzen dituztenak, idazmena landu asmoz. Horrekin lotuta, irakurketa eta sari-banaketa ekitaldiak, irakurzaletasuna bultzatzeko ekintza osagarriak. Bi atal desberdintzen dira, LH-koena eta DBH/Batxilergo/Helduen Ikastegiarena.\nTinko eta Irudi Biziak enpresen proposamenak daude euskarazko zine-emanaldiak eskaintzeko eta guk eutsi egiten diogu eskaintza horri, euskararen erabilpena horren urria den esparru bat lantzeko eskolumeengan.\nKultur Etxeak zinema-tokiaren kostua bere gain hartzen du eta aipatu enpresak harremanetan jartzen dira interesa duten zentroekin. Euskara Zerbitzuk, ostera, diru laguntzak ematen ditu programa hau eskoletatik garatzeko.\nIrudi biziak enpresa\nIkasle etorkinei euskara ikasteko errefortzua\nUdalerriko euskaltegien inplikazioa eskerrak gauzatu ahal da honako errefortzua. Hogeita hamar bat ikasle etorkin aritu izaten dira urtero, ikasturtean zehar eta udan eskaintzen diren ikastaroetan; bi talde eratzen dira, hasiera mailakoa eta sakontze mailakoa.\nArgazkiak (I - II)\n2011ko ekainaren 17ko akta\n2017ko irailaren 22ko akta\n2018ko irailaren 21eko akta\nGaztezulo aldizkariaren harpidetza\nIkasturtean zehar, egitasmoarekin bat egiten duten ikastetxeetako DBHko 3. eta 4. mailako ikasleei zuzendua dago. Bi motako euskarriak eskaintzen dira: aldizkaria eta BEITU! plataforma digitala. Udalaren kontura da eta, hortik aurrera, zentro bakoitzak erabakitzen du harpidetzarako zabalkundea zelan egin Gaztezulorekin lotura zuzena izanik.\nBEITU plataforma digitala\n2013-09-16 batzarreko akta\n2012-09-27 batzarreko akta\n2017-09-22 batzarreko akta\nUdal Eskola Kontseilua akta2021


Idaztearen eta itzultzearen ganeko metaforak - bizkaie.biz\nArdi Txikia Beti Bildots\t2012-07-02 14:05\nIdaztearen metaforen ganeko testu ederra dakar Sarrionandiak Ni ez naiz hemengoa liburuan, 27. orrialdean hain zuzen bere, Izkiriatzearen metÃ¡fora batzu izenburupean. Han leidu zeinkie idaztea ehuntzea dala. Edo txorien hegaldia dala: ortzean barrena doazen hegaztien moldeak dira. Zerua papera delarik, antzarek moldatzen dituzte letrak. Ibaia bere bada testua, edo harrian zizelkatutako materia.


Nazioarteko liburuaren eguna — Igartubeiti Baserria\nApirilak 23, liburuaren nazioarteko eguna izanik Igartubeiti baserria eta bere ingurunearekin zerikusia duten zenbait liburu aipatu nahi dizkizuegu\nIGARTUBEITI gipuzkoako baserri bat\nBaserriko esku hartze eta zaharberritze prozesuan parte hartu zuten historialari, arkeologo eta zenbait teknikariek idatzitako liburua da.\nBertan baserria berreraikitzeko egindako ikerlana eta pausoak agertzen dira. Honetaz gain bertako bizimodua eta baserri bertan agertzen diren piezen inbentarioa ere ikus daiteke.\nLiburu oso aberatsa bai informazio eta irudien aldetik.\nGaur egun ere pdf formatuan: IGARTUBEITI gipuzkoako baserri bat\nLAS VISIONES DE EZKIOGA, LA SEGUNDA República y el Reino de Cristo eta\nEL REINO DE CRISTO EN LA SEGUNDA REPÚBICA, Una historia silenciada\nLas visiones de Ezkioga eta berargitaratutako El reino de Cristo en la segunda republica William Christianen idatzitako liburuak dira.\n“ El 29 de junio de 1931, dos niños del Pais Vasco español dijeron haber visot a la Virgen Maria. Está visión inicial condujo a muchas otras más.” Hasiera honekin Ezkion emandako gertakarien xehetasun guztiak aipatzen ditu. Gainera, iragarle edo profetak (videntes o visionario), hau zabaltzeko parte hartu zuten sustatzaile eta nola ez sinisdunen ikuspuntu desberdinetatik agertzen dira, oso liburu garatu eta aberasgarria bihurtzen duelarik.\nMirarien inguruan bizitako fenomeno sozial eta politikoen islada bikaina da.\nSagardoaren inguruko hiru liburu:\nEuskal herriko sagardoa galderak eta erantzunak\nPdf formatuan: Euskal herriko sagardoa galderak eta erantzunak\nBertan Jakoba Errekondo eta Iñigo García Eulatek, Sagardoaren inguruan egon daitezkeen hainbat kezka erantzuten saiatzen dira. 83 galdera bidez Euskal Herriko sagardoaren ezaugarri garrantzitsuak erantzuten dituzte.\nMiel Jose Astarbe eta Urkiri Salaberriak sagardoarekin lotura duten hiztegia sortu zuten. Irudiekin osatutako 400 hitz baina gehiago agertzen dira bertan, honek liburu ulerterraza eta atsegi egiten duelarik irakurketa\nPdf formatuan: Sagardoaren Hiztegia\nLa sidra Sagardoa\nAntxon Aguirre Sorondok idatzitako liburua. Historian zehar sagarrak eta sagardoak eduki duen garrantzia aipatzen du.Honekin batera agardotegiek eduki duten bilakaere nabarmentzen du. Eta bitxikeri bezela amaieran zenbait errezeta intaresgarrien proposamenak agertzen dira.


urria | 2015 | SLBTORE MTXLNA IKSTLa\nISIDORO UNZUETA MEMORIALA\nurria 28, 2015 by salbatoreskolakirola\nUrtero bezala, aurten ere, ZKE-ak ISIDORO UNZUETA memoriala antolatu du. Abendañoko korrika egiteko pistan ospatuko da kros hau azken urteetan bezala.\nBenjaminek ez dute izenik eman beharrik. Zuzenean bertaratu eta gozatu. Alebinek ikastolan eman dute izena, korrika egiteko dortsala beharrezkoa dutelako.\nMultikirol ligaxka: Urriak 31\nurria 27, 2015 by salbatoreskolakirola\nMultikirolen ligaxkaren amaierara iritsi gara. Aurten asistentziarekin izan ditugu arazoak. Taldeetako kide askotxok huts egin dute jardunaldi ezberdinetan. Jakinaren gainean gaude zubia tokatzen zen asteburua eta Kuadrilen egunekoa ez zirela asteburu errazenak eta kontuan hartuko dugula espero dut datorren urteari begira. Beraz, eta azken jardunaldia ahalik eta ondoan ateratzeko asmoz, mesedez, asteazkenerako esan nortzuk etorriko ez zareten. Bestela ezinezkoa zaigulako antolatzen ari diren elkarteekin dena txukun antolatzea.\nBestalde gogoratu datorren astean ekingo diogun taldekiroletan parte hartu ahal izateko 2 guraso arduradun derrigorrezkoak direla talde bakoitzeko. Mesedez, errepasatu zuen taldeak iada baduen arduradunik edo ez. Guraso arduradinik ez duen taldeak ezingo duelako parte hartu txapelketan.\nMULTIKIROL URRIAREN 31ko KARTELA MULTIKIROL URRIAREN 31ko ORIORA AUTOBUSAK KARTELA\nMULTIKIROL LIGAXKA: Urriak 24, larunbata\nurria 20, 2015 by salbatoreskolakirola\nhemen asteburu honetako jardunaldia.\nMULTIKIROL URRIAREN 24ko KARTELA\nMULTIKIROL URRIAREN 24ko ORIORA AUTOBUSAK KARTELA\nMULTIKIROL LIGAXKA 3.jardunaldia\nurria 14, 2015 by salbatoreskolakirola\nBeste behin multikirol ligaxkako jardunaldi bat dugu gozagarri. Aurreko asteburuan ere asistentzia arazoak izan ziren. Asteburu luzea izanik normala dela pentsatuko dugu, baina, kirol azpibatzordetik, beste behin, izena ematen dugun ekintzetan parte hartzeko kompromezua betetzera animatzen zaituztegu. Kirol elkarteek eta eskolok lan handia hartzen dugu ahalik eta ekintza ezberdin gehien antolatzeko eta arrazoi gabe ez agertzea errespetu falta dela iruditzen zaigu.\nMULTIKIROL URRIAREN 17ko KARTELA\nMULTIKIROL URRIAREN 17ko ORIORA AUTOBUSAK KARTELA\nMultikirol ligaxka 2. jardunaldia\nurria 8, 2015 by salbatoreskolakirola\nbigarren jardunaldia burutuko dugu multikirol ligaxkan. Gogoratu inork parte hartu ezin badu aurrez jakinaraztea. Kirol bakoitzeko arduradunek sekulako lanak hartzen dituzte guretzako ekintzak prestatzeko eta izen ematen dugunean kompromezua hartzen dugula. Inork ezin badu abisatu baina gogo faltagatik ez etortzea errespetu falta iruditzen zaigu.\nMendiko ekintza tokatzen zaie, bi orduko txangoa jolasez girotuta. Gurasoekin elkarrekin egin dezakegun ekintza izanda oso aberasgarria iruditzen zaigu denok elkarrekin egitea. Beraz, animatu guraso guztiok!!\nMULTIKIROL URRIAREN 10eko KARTELA\nMULTIKIROL URRIAREN 10eko ORIORA AUTOBUSAK KARTELA


Gaueko Aterperako sarbide-baremoa\nDonostiako Udala Gipuzkoa Sortuta: 2019 Mar 29 Eguneratuta: 2019 Mar 29\nGizarte Ekintzako Zuzendaritza\nEaso kalea 41\nFaxa: 943 48 14 14\nGaueko Aterpearen sarbide-baremoak puntuaziorako irizpideak ezartzea du xede ostatu-baliabide hau erabiltzeko eskatzen duen pertsona bakoitzarentzat; puntuaziorik altuena lortutakoek bertan lo egin dezaten. Etxegabeko egoeran dauden lagunen artetik, gizarte-kalteberatasun handiena eta hirian hein batean errotutako pertsonen eskaerak lehenesten dira.\nGaueko Aterpea honela definitzen da:\nOinarrizko premietarako zerbitzua, hau da, baliabide honen onura lortzeko pertsonen eskubidea ez dago lotuta inolako kontraprestazio edo konpromisoarekin, eta baliabiderako sarbidea ondokoak soilik mugatzen du:\nPlaza-kopuruak (22), fitxa honetan deskribatzen den sarbide-baremoaren arabera kudeatuko direnak.\nBarne-funtzionamenduaren arauak konplitzea, zentroko segurtasuna bermatzera orientatzen direnak gehienbat.\nBitarteko helburuetarako zerbitzua, hau da, pertsona erabiltzaileen bizimoduaren edozein alderditako egoera hobetzeko arreta guztia bideratu beharra izan arren, eta beste ostatu-baliabide gehienen aldean, Gaueko Aterpeak arazoren bat izateko kontzientziarik ez edota aldaketa-borondate gabeko pertsonei laguntzeko prest egongo da. Kalean lo egiten duen pertsonaren aldean, gune seguru batean lo egiten duen pertsonak gizarteratze-maila handiagoa izango duela hartzen da oinarrizko ideiatzat.\nSarbide-irizpideek ondokoak lehenesten dituzte:\nGizarte-kalteberatasun handiena duten pertsonak.\nDonostian sustraitze handiena duten pertsonak.\nBi aldagai horien arteko oreka lortzea du xede, hirira iritsi berri diren pertsonek plaza horiek ez ditzaten bete, ezta kaltebera-egoera larrienean dauden pertsonek kalean lo egin behar izatea.\nPertsonen kalteberatasuna neurtzeko, baremoak 8 bizi-arlo ezartzen ditu eta haietako bakoitzari puntuak banatzen zaizkio:\nOsasuna: 6 puntu.\nSostenguak (familia, lagunak, profesionalak): 14 puntu.\nEgoera ekonomikoa: 4 puntu.\nSexua (gizona, emakumea): 8 puntu.\nTrebeziak/gaitasunak (sozialak, instrumentalak): 10 puntu.\nEgoera juridiko administratiboa (errolda, paperak): 2 puntu.\nEgoera emozionala, bizitzakoa: 10 puntu.\nOstatu-hartzea eta etxebizitza: 2 puntu.\nBizi-arlo horietako bakoitza adierazle desberdinen arabera zehazten da, eta alderdi horretan arazorik agertu ezean, 0 batekin ebaluatu beharko da; arazoak agertuz gero 1 batekin ebaluatu beharko da, baina ez larriegiak direnetan; eta 2 batekin arazo edo gabezia garrantzitsuak agertzean. Bizi-arlo bakoitzari dagozkion puntuak lortzeko, puntuazioaren ondoren emaitza ponderatzen da. Kalteberatasun-irizpide horren gehieneko puntuazioa 56 puntukoa da.\nPertsonak Donostian duen errotzea zehazteko antzeko sistema baten bidez egiten da, adierazleetan oinarritua. Errotzearen kontzeptuaren gehienezko puntuazioa 36 puntukoa da.\nBaremoaren azken puntuazioa kalteberatasun- eta errotze-puntuazioen batura da. Guztizko gehienezko puntuazioa 56 + 36 = 84 puntukoa izango da.\nLan-unitateari dagokionean, familiak edo bikoteak izatea desiragarria izango litzateke, baina horrek baremoa bateratzea zailtzen du. Beraz, baremoak bizitegi-unitateko kide heldu guztien balorazioa ezartze du, indibidualki. Honela:\nBi kideei sartzea badagokie, biak sartzen dira.\nKide batzuei sartzea badagokie eta banantzeko prest izanez gero, dagokien kideek bakarrik izango dute sarbidea.\nKide batzuei bakarrik sartzea badagokie eta banantzeko asmorik ez izanez gero, kide guztien puntuazioaren batezbestekoa hartuko da kontuan, eta batezbesteko hori kide bakoitzaren puntuazio gisara erabiliko da.


Getxo - Zer egin - Jauregiko arroken istorio sekretuak\nHasiera Zer egin Jauregiko arroken istorio sekretuak\nJauregiko arroken istorio sekretuak\nIbilbide monumental eta historiko honetan Getxon oso ezagunak diren hainbat kokagune ezagutuko ditugu, Bizkaia Zubia, Etxe handien pasealekua eta Punta Begoña galerieen inguruko misterioei erantzuna emanez.\nZer da hiri-geologia?\nHiri-geologia hiri eta herrietako egitura eta eraikinetan aldaketak eragin ditzaketen fenomeno geodinamikoak aztertzen dituen geologiaren adarra da. Azterlan horrek eraikin horiek garatzeko eta mantentzeko aukerak aztertzeko balioko du.\nIbilbide honetan zehar herriko hainbat eraikin eta monumentu aztertuko ditugu, eta mineralak eta fosilak edergarri gisa nola aprobetxatu diren ikusiko dugu.\nBizkaia Zubian hasiko dugu ibilbidea, eta itsasadarraren ondotik paseatuko dugu Evaristo de Churrucaren Monumentura iritsi arte. Monumentu horrek gizakiak itsasoarekiko duen nagusitasuna irudikatzen du, Poseidon garaitzen duen itsasgizon baten eskultura baten bidez. Ondoren, Mesedeetako Andre Mariaren Parrokia bisitatuko dugu, eta Areetako kairantz abiatuko gara Jauregi Handien ibiltokian zehar kokatuta dauden etxetzarren ezaugarri geologikoak ikusiz; etxetzar horien artean Bidarte Jauregia, Cisco II eta Villa Ariatza eraikinak daude. Azkenik, Punta Begoña Galerietara joango gara, ospe handikoak diren Lezama-Leguizamón eta Arriluze jauregien ondotik.\nGeologiaren mundua maite baduzu eta Getxoko monumentuen sekretu geologikoak ezagutu nahi badituzu, honako hau zure plan ideala da.\nUztailak: 6, 20\nAbuztuak: 9, 23\nUrriak: 2, 30\n17:00 - 19:00 (Uztailean eta Abuztuan).\nBizkaia Zubiko enparantza. Areeta.\nGaztelania / Euskara.\nEkobideak: 666 857 761 www.ekobideak.com\nAzkorri, liluratzen duen hondartza


Suediarrek asmatu zuten Leidor bereganatzen - GARA\nKR�nica | Tolosako 45. abesbatza lehiaketa\nPreso eta iheslarien eskubideen aldeko elkarretaratzeak egin zien ongietorria atzoko goiz euritsuan Tolosako 45. Abesbatza Lehiaketa ikusteko asmoz Leidor antzokiko atarian bildu zirenei. Batzuek kuriositatez aztertu zituzten zuhaitzetik zuhaitzera lotutako soketatik zintzilik zeuden dispertsioaren ondorioen gaineko kartelak; beste batzuek reflexak atera eta «Preso eta iheslarien eskubideen alde. Tantaz tanta itsasoa gara» lemaren atzean pilatutakoei argazkiak ateratzen jardun ziren. Hala bildu ziren, apurka-apurka, giza ahotsek bat egiten dutenean sortzen den arteak erakarritako hamaika jatorri eta nazionalitateko ehunka pertsona.\nEkitaldia hasi baino ordu laurden lehenago, 11.15ean, ireki zituzten Leidorreko ateak eta, sarrerak eskuan, horien bueltan pilatu ziren ikusleak, kanpoko hotzari aurre egiteko epeltasun bila. Behin barrura sartutakoan, batzuek nahiko lan izan zuten esku artean zuten txarteltxoak zehazten zien ilara eta eserlekua aurkitzeko eta aretoko argiak apaltzen hasi arte ez zen eten jendearen burrunba, ezta beroki eta aterkien dantza ere. Orduantxe hasi zen ahotsen festa.\nSuedia, bost aldiz txapeldun\nTxapelketa bat bost urtetan irabaztea zaila bada, zer esan txapelketa berean jokatzen diren bost txapelak eskuratzen direnean? Mikael Wedarren gidaritzapean, Suediako St. Jacobs gazte abesbatzak maila bikaina izateaz gainera, bere nagusitasuna erakutsi du aurtengo edizioan eta, orain hogei urte egin bezala, Sari Nagusia ere etxera eramatea lortu du.\nAbesbatzak ekitaldia hasi orduko jaso zuen lehen saria, entzuleena, Jan Sandströmen “Biegga Luothe” obrarekin. Suediarrek minutu erdia nahikoa izan zuten publikoa bereganatzeko; beltzez jantzita, eskuko danbor baten bidez ukitu tribala, erritmikoa eta energiaz beterikoa eman zioten emanaldiari. Motorrak berotzen hasteko primerakoa.\nSegidan etorri zen iazko hutsunearen ondoren aurten berreskuratu den atala: haurren lehiaketa. Petr Louzenskyk gidatutako Txekiar Errepublikako Prague Philharmonic Children’s Choir-ek eraman zuen urrezko garaikurra eta bi abesti eskaini zituen, Otmar Macharen “Lasska halekacka” eta haurren abesbatzek derrigor abestu beharreko “Notezia jai on bat”, atzo publiko artean zen Julio Dominguezena. Abesti leuna goxotasun eta dotoreziaz josi zuten txekiarrek. Bigarren saria Errusiako Vesnianka abesbatzak eraman zuen, eta hirugarrena Kataluniara joan zen, Cor Vivaldiren emanaldi ederrari esker.\nSorpresa gutxi izan zen ordutik aurrera, helduen sariketako bi sariek, euskarazko lan onenarenak eta sari nagusiak izen bera baitzeramaten: St. Jacobs.\nSariketa, ohi denez, atzekoz aurrerakoa izan zen eta, hala, ganbera-musikako polifonia atalean brontzezko garaikurra eskuratu zuten estatubatuarrak izan ziren taula gaina zapaltzen lehenak. Andrew Cranen zuzendaritzapean, East Carolina University Chamber Singers-eko kideek J.P. Sweelincken «Gaude et laetare» abestu zuten. Zilarra Alemaniara joan zen, Georg Grünek gidatutako Kammerchor Saarbrückeni esker. Eta, urrezkoa, bigarrenez Suediara. Berriro ere publikoak begi onez ikusi eta eskertu zuen freskotasuna ekarri zuten taula gainera «Didn't my Lord deliver Daniel» obrarekin eta, derrigorrezko lanean (Josu Elberdinen «Cantate Domino») erregistro tradizionalagoetan ere badutela zer eman erakutsi zuten. Zuzendari suediarra ordurako bere baitan kabitzen ez zela zegoen eta umoretsu jaso zuen Tolosako alkate Ibai Iriartek paratu zion txapela.\nFolklorearen atala bide beretik joan zen: AEBetako eta Alemaniako abesbatzek postuak trukatu zituzten (lehen zilarra eraman zuenak orain brontzea, eta alderantziz) eta dagoeneko publikoarekin konplizitatea eskuratu zuen suediarrak jaso zuen, hirugarrenez, urrea. Aurkezleak ere, irribarre artean, «aurpegi ezagunak ikusten jarraituz» esanarekin eman zion bidea sariketari eta, St. Jacobseko kideek, berriro ere publikoa ase zuten «Hurra, här komm de gossar» abestiaren moldaketarekin. Oraingoan, hatzak eta eskuak elkar kolpekatuz eman zioten erritmoa eta bizitasuna interpretazioari eta, amaieran, lurra oinarekin kolpekatzeaz batera eurenganatu zituzten publikoaren txaloak.\nTolosako sariketan euskal obra baten interpretazio onena ere saritzen dute eta, hemen ere, sorpresa gutxi: David Azurzak moldatutako «Biolin musikaz» abestiarekin suediarrek egindako lana izan zen saritua. Aipatzekoa da, gainera, ahoskerarekiko erakutsi zuten aditasun eta egokitasuna.\nEta azkenak ere, Sari Nagusiak, Eskandinaviarako bidea hartu zuen. Jada emozioak hunkituta, Wedarrek belauniko jaso zuen saria, umoretsu, publikoaren artean denetariko barre eta txaloak askatuz. St. Jacobs izango da, beraz, 2014ko martxoan Hungarian jokatuko den Europako Sari Nagusian Tolosa ordezkatuko duena.\nOhi denez, paperak aldatuz eman zioten amaiera aurtengoari: David Azurza tolosarraren gidaritzapean, publikoak «Agur Jaunak» abestu zieten saritu nagusiei. Esan gabe doa zuzendari suediarrak, abesbatza osoak bezala, gogoz eskertu zuela publikoaren eskaintza, eta taula eta eserlekuen arteko muga ikusezinean elkarri txaloka amaitu zen ekitaldia.


Alberto San Juanek zuzendutako 'Mundo obrero' antzezlana izango da maiatzaren 2an Gasteizen | El Correo\nZurekinAlberto San Juanek zuzendutako 'Mundo obrero' antzezlana izango da maiatzaren 2an Gasteizen\nAlberto San Juanek zuzendutako 'Mundo obrero' antzezlana izango da maiatzaren 2an Gasteizen\nAntzezlana Jesus Ibañez de Matauco Antzokian izango da, 20:30ean\nPAUL PICADO Martes, 23 abril 2019, 07:15\n«Mundo obrero» izeneko antzezlana izango da maiatzaren 2an Gasteizko Jesus Ibañez de Matauco Antzokian, 20:30ean. Obra honen zuzendaritzaz eta testuaz Alberto San Juan arduratu da, eta antzezleak Luis Bermejo, Marta Calvó, Pilar Gomez eta Alberto San Juan bera dira.\nAlberto San Juanen obra hau, berez, komedia musikala da eta musika hain zuzen ere Santiago Auserónek egina da. Sarrerak erosi nahi izanez gero, hemen egin daiteke, baina dagoeneko oso sarrera gutxi geratzen dira. Gutxi gorabehera 90 minutuko obra da eta 16 urtetik beherakoek heldu batekin joan beharko dute.\nObra honetan Espainiako langile-klaseari buruzko historia egiten da, XIX. mendearen azken herenetik XX. mendeko 30eko hamarkadara arte. Obraren hasieran eskale bat Bartzelonako taberna batean sartu eta txanpon bat eskatzen dio gizon bati. Gizonak, bere pistola atera eta banku batera joatea eta behar duena hartzea esaten dio.\nEsan bezala, garai desberdinak agertzen dira obran, hala nola langile-klasea sortu zenean, gerra garaia, frankismoaren aurkako bolada, diktaduraren amaiera, gizarte-mugimendua, alderdi sozialistaren garaipena eta langile-mugimenduaren amaiera. Diotenez, gure historiako lau hamarkadarik onenak izan ziren. Agertzen diren pertsonaiak ere desberdinak dira, historikoak, ezezagunak, asmatutakoak eta hurbilak: gure aitona-amonak, gurasoak eta guk geuk.\nObra guztia ez da lehen aipatutako Bartzelonako taberna horretan gertatzen, Lavapiéseko kale txiki bat, Diputatuen Kongresua, telelaguntzako bulego bat, Sanchinarroko etxe bateko egongela ere agertzen dira.\nManolo Garcíaren kontzertu akustikoa izango da maiatzaren 3an Gasteizen Bermeoko Udalak Gaztelugatxen bisitaldiak burutuko ditu Aste Santuko egunetan


kritiken hemeroteka » Pitotxa asfaltoa joz\n« Mundura jaurtikia | Argiak eta itzalak eskutik helduta »\nPitotxa asfaltoa joz Ibon Egaña / Deia, 2017-03-04\nEmaten du Arantxa Urretabizkaia eroso dabilela Zuri-beltzeko argazkiak liburuarekin zabaldutako ildoan; Bidean ikasia lan berrian ere autobiografiara joz historia kolektiboaren berri ematen du, pasarte laburrez osatutako testuan. Lehen lerroan bizitako Hondarribiko Alardearen inguruko gatazkari begira jarri da idazlea liburu berrian. Ospakizun berdinzalearen alde parte hartze aktiboa izan du Urretabizkaiak mugimenduaren sorreratik, eta aurreneko bertuteetakoa horixe du liburuak, gatazkaren lehen eskuko testigantza jaso eta ematea.\nHaatik lehen pertsonako kontakizunetik harantzago doa Urretabizkaiarena, eta atalkako egituraketak aukera ematen dio ni-az besteko ahotsak testuan sartzeko. Fikzioari ere tartea egiten dio liburuak eta bere-beretik abiatu arren koraltasunera zabaltzen da, alardearen gatazkak busti dituen izen-abizenik gabeko herritarren kontakizunak jasotzera. Gatazkak eta intolerantziak hondarribiarren bizitzak, beren esfera intimoeneraino, nola mingostu dituen azaltzen du Urretabizkaiak, nola heldu den eskola-umeen patiora, bizilagunen bebarrura edo familia ospakizunetara. Esperientzia propioaren eta fikzioaren bidez, hitz nagusiek difuminatzen duten errealitate txikiagoa, eszenaz eszena, pertsonaz pertsona, irakurleari begien aurrean jartzen dio idazleak. Irakurleari ezagunak egiten zaizkion istorioak ere oraindik zirraraz eta asalduraz irakurtzen dira, edo hala irakur ditzagun lortzen du idazleak.\nUrretabizkaiaren idazkerak badu puntu naif bat, irakurtzen duguna, ezaguna izanagatik, lehen aldiz irakurtzen dugulako inpresioa eragiten diguna. Saihestu egiten ditu hitz potolo analitikoak (eman dezagun patriarkatua, misoginia, matxismoa), metaforetara jotzen du sarri (“asfaltoa pikotxaz jo” zuten Alarde parekidearen aldekoek duela hogeitaka urte) eta aldi berean errealitatea izendatzeko erabiltzen ditugun eguneroko hitzekiko kezka sakona du. Akaso horregatik eskaintzen die halako arreta Alarde baztertzailearen aldekoen irainei. Irainen mekanismoaren inguruko tratatu bat eraikitzen du egileak liburu honetan (nola hedatzen diren, amorrua mendeku-gose nola bihurtzen den, nola ematen zaion buelta irainari), eta eragiten duen biolentzia sotila bere gordinean erakusten. Irainarenak bezala, beldurraren bideak ere arretaz disekzionatzen ditu Urretabizkaiak barrurantz berrira jarrita, onestasun handiz.\nBadira kronika historikotik hurbilago dauden testu-atalak ere, gatazkaren bilakaeraren berri jasotzen dutenak, Alardearen inguruko diskurtso sozialei erantzun nahi dietenak (“bertakoek soilik uler dezakete”, “azken finean desfile militar bat da”), edo erakundeen hipokrisia eta ardura gabezia salatzen dutenak, izen-abizen eta guzti. Hasierako urteak sakontasun handiagoz azalduta daudela iruditu zaio irakurle honi, eta ekintzen kontakizun historikoa apur bat lausotuz doala gero, baina akaso gatazka honen inguruan ezin bestela idatzi; denbora zirkularra bihurtu denean, zaila da amaierarantz aurrera egiten duen narrazio bat osatzea.


Arantzazuko kondaira bertsotan - Ediciones Franciscanas Arantzazu\nInicio / Euskarazko Liburuak / Arantzazuko kondaira bertsotan\nMendebeteko (1846-1956) hamar bertso sorta\nArantzazuko Andre Mariaren irudiaren aurkikuntza eta ondorengo tradizio historikoa bertsotan kontatua eta kantatua biltzen du ADK liburu sailaren III tomo honek. Bertso-kopuru handiko hamar kondaira dira, beste hainbeste bertso-jartzailerenak: Aurrena 1834-1846koa, azkena 1956koa. Horien artean bereziki nabarmentzekoa da 1854ko Telleriarteko Plazaolaren“Gure Ama Birjina” sorta, 22 bertsokoa; herritar Arantzazu-zaleen artean oso zabaldua eta kantatua. Sortaren 20tik gorako aldaeren konparazio-azterketa zabala eskaintzen du.\nArantzazuko kondaira bertsotan cantidad\nSKU: 9788472403017 Categorías: Arantzazu dut kantagai - ADK, Euskarazko Liburuak, Euskarazko Nobedadeak\nArantzazuko kondaira bertsotan Mendebeteko (1846-1956) hamar bertso sorta


Itzuli edo aldatu egin nahi du on-line erositako telefonoa baina eragozpenak jartzen dizkiote etengabe | Aldizkaria | EROSKI CONSUMER\nTelefono bat erosi nuen operadore baten on-line zerbitzuaren bidez. Eskuratzen nuenean ordain nezakeela esan zidaten eta ni bizi naizen hirian daukaten denda batean har nezakeela. Onartu egin nuen aukera hori, eta telefonoa iritsi zenean, finantzaketa sinatu eta paketea eman zidaten. Irekin nuen, eta ohartu nintzen telefonoa handiegia zela, eta aldatu egin nahi nuela adierazi nien mezu elektroniko bidez, edo bestela dirua itzul ziezadatela eskatu nien. Baina eragozpenak besterik ez didate jartzen. Zer-nolako eskubideak ditut?\nUrrutitik egiten diren kontratazioetan, on-line erakoetan, adibidez, kontsumitzaileak eskubidea du produktua jaso eta hurrengo zazpi lanegunetan uko egiteko. Enpresaburuak eskubide horren berri eman behar zizun eta uko egiteko dokumentu bat ere bai, eta, beraz, epea hiru hilabetera luzatuko litzateke. Dena den, badira salbuespen batzuk eskubide horri eragiten diotenak, batez ere kontsumitzailearen berezitasunak aintzat hartuz egiten diren produktuetan edo produktu pertsonalizatuetan, edo berez itzuli ezin direnetan. Gure ustez, ordea, zu ez zaude egoera horretan. Gainera, enpresaburuak mailegu bat eman badu prezioa finantzatzeko, uko egiteko eskubidea erabiltzen denean, mailegua baliorik gabe geratzen da eta kontsumitzaileari ezin zaio inolako zigorrik jarri, nahiz eta enpresaburuak eska diezaiokeen bere gain har dezala ondasuna itzultzeak izan duen kostua. Gomendatzen dizugu erabil dezazula uko egiteko edo kontratua baliogabetzeko eskubidea burofax bidez, edo kontsumitzailea informatzeko bulego baten bidez.


[Kafe Aleak] Idoia Breñas Gonzalez de Zaratek Yo La Tengo • ZUZEU\n[Kafe Aleak] Idoia Breñas Gonzalez de Zaratek Yo La Tengo –\nBehin, lagunekin musikari buruz ari ginela, bat-batean batek ea zein izango litzatekeen gure diskoa galdetu zuen, hau da, gure bizitzan ezinbestekoa zen diskoa aukeratu behar genuen. Eztabaidan hasi ginen, azpimarratuz ezinezkoa zela disko bakarra aukeratzea, uneak agintzen baitu zein musika aukeratu. Hainbat disko genituen buruan. Dena den, nire lagunekin hizketan nengoela burura etortzen zitzaidan uneoro disko eta talde berbera; ez nuen inolako zalantzarik nire diskoa Yo La Tengo taldearen And Then Nothing Turned Itself Inside-Out zela. Nolakoa den bizitza, ezta? Urteak eta urteak musika entzuten, kontzertuez disfrutatzen, eta hainbeste eskaintzaren artean beti dago talde bat, edo disko bat. Nire kasuan oso erraza izan zen… eta hau ez da oso normala nire bizitzan beti zalantzan nabilelako edozein gauza erabakitzeko… baina tira, musikarekin behintzat ez da horrela izan.\nHortik aurrera saiatu nintzen taldea jarraitzen, baina dakizuen moduan bidean hainbat proiektu interesgarrirekin egiten dugu topo eta galduta ibili nintzen urte batzuetan. Horregatik ez nion ondo erreparatu I Can Hear the Heart Beating as One diskoari. Dena dela, 2000. urtean nire eskuetara berriro heldu zen Ira, Georgia eta Jamesen disko berria, And Then Nothing Turned Itself Inside-Out, eta modu magiko batean berehala diskoaren barruan sartu nintzen hortik irteteko aukerarik gabe. Hamahiru opariz osatutako disko hau nire bizitzan sartu zen inoiz ez ateratzeko. Everyday kantarekin hasten da diskoa eta honekin berehala sartzen zara Yo La Tengok sortzen duen atmosfera berezi horretan. Everyday-ren kutsua erabat iluna da… baina Our Way to Fall-en itxaropena eta alaitasuna aurkitzen dugu. Hurrengo kantuan, Georgiaren ahots berezia entzun dezakegu inolako apaindurarik gabe. Laugarrenean mugimendua eta alaitasuna leku guztietatik aurkitzen dugu. Last Days of Disco eta The Crying of Lot G kantuetan Ira Kaplanek berriro lasaitasunera hurbiltzen gaitu. Hurrengoan zurrunbilo batean sartzen gara ahots ezberdinen nahasketari esker. Orduan Tears Are in Your Eyes heltzen da tristura sorrarazteko prest eta, katarsi bat bezala, Cherry Chapstick agertzen da haien gitarrak desegiten. Bat-batean katarsia mozten da From Black to Blue eta Madeline abestiekin. Bukatzeko, Yo La Tengoren atmosfera berezi horretan sartzen gara berriro Tired Hippo-rekin eta, batez ere, 18 minutuko Night Falls on Hoboken amaiezinarekin.\n[Kafe Aleak] Idoia Breñas Gonzalez de Zaratek Yo La Tengo [Kafe Aleak] Idoia Breñas Gonzalez de Zaratek Yo La Tengo\ndiskoak, gomendioa, Kafe Aleak, musika, Yo La Tengo


Belarjale - Wikipedia, entziklopedia askea.\n(«Herbiboro» orritik birbideratua)\nBelarjaleek landareak edo algak jaten dituzte. Belarjale askok belarra jaten dute -hortik dator izena- baina beste batzuek haziak, frutituak, loreen nektarra edo zura (xilofagoak) ere jaten dituzte (termitak besteak beste). Zoologian belarjale deritzo landareez soilik elikatzen den animaliari. Hala ere, belarjale askok arrautzak eta animalia txikiak jaten dituzte noiz behinka.\nBelarjale askoren dieta urtaroekin aldatzen da, batez ere zonalde epeletan, non urtean zehar elikagai-iturriak aldatuz joaten baitiren. Ugaztun belarjaleen talderik handiena hausnarkariena da.\nBelarjaleen Espezie kopurua haragijaleena baino 1500 aldiz handiagoa da.\n4 Animalia Belarjaleak\nTaldekoiak dira, taldeka bizi dira, inoiz ez bakarrik.\nElikagai-katean lehen mailako harrapakinak direnez eta animalia haragijaleen harrapakinak direnez, horrek ezaugarriak desberdin batzuk ematen dizkie, begiak buruaren alboetan kokatuta dute, honela burua biratu gabe ikustea ahalbidetzen diete eta hainbat mekanismo azkar ihes egin edo kamuflatu ahal izatea. Batzuek defentsa mekanismoak dituzte, hala nola, adarrak, iltzeak edo pozoiak substantzia toxikoak, zezenak edo errinozeroak esate baterako. \nBeraien digestio-sistema ez da egokia animalia jatorriko jakietarako eta horregatik belarjaleak dira. Digestio-ezaugarriei dagokienez, digestio-aparatu luze eta konplexuak dute, zelulosa digeritzeko gai diren mikroorganismoekin. Denbora asko ematen dute beren burua elikatzen, zeren eta barazki batzuen mantenugaiak kopuru handiak kontsumitu behar dituzte.\nHaien hortzek ezaugarri berezi batzuk dituzte, ez dituzte haragijaleen ezaugarriak, ez baitituzte behar, baina oso garatutako hortzak dituzte, barazkiak eta aleak irentsi aurretik ondo murtxikatzeko.\nBelarjaleen hankak apatxekin amaitzen dira, ez atzaparrekin haragijaleak bezala, ez baituzte harrapakinak harrapatzeko erabiltzen, harrapariengandik ihes egiteko baizik.\nAnimalia belarjaleen digestio-sistemaren morfologiaren arabera, bi talde handi bereizten dira: monogastrikoak eta poligastrikoak.\nBehia belarra jaten\nUrdaila bakarra izateagatik bereizten dira, gizakiak bezala, fermentazio prozesua digestio aparatuko beste leku batzuetan gertatzen da. Ez dira hausnarkariak, hausnarkarien eta ez hausnarkarien artean tarteko ezaugarria dute. Belarjale monogastriko motak hauek dira:\nZaldiak: zaldiak, astoak eta zebra belarjaleak.\nKarraskariak: akuri, hamster edo kastoreak.\nUrdailean konpartimentuak izatea dute ezaugarri eta belarjale hauek, gehienak hausnarkariak dira. Digestio sistemak lau zati ezberdin edo konpartimentu ditu, konpartimentu desberdinak hainbat izenekin deitzen dira eta funtzio espezializatuak dituzte.\nTalde honetakoak, behiak, ahuntzak, ardiak, hegaztiak dira.\nAnimalia belarjaleen artean, animaliek elikadura desberdina dute.\nBelarjale fitofagoak, belarra jaten duten animaliak.\nAnimalia belarjale frugiboroak, fruituak jaten dituztenak.\nAnimalia belarjale foliboroak, hostoak jaten dituztenak.\nAnimalia belarjale belarjaleak, haziak jaten dituztenak.\nAnimalia belarjale xilofagoak, egurra jaten dutenak.\nBelarjale nektarjoroak, nektarra jaten dutenak.\nAnimalia belarjale poliniboroak, polena jaten dutenak.\nAnimalia belarjale fungiboroak, onddoak jaten dituztenak.\nAnimalia belarjaleen artean talde desbedinak daude\nBufaloa Ardia Oreina Zaldia Urtxintxa Papagaitxo Inurria Iguana Errinozeroa\nBehia Mufloia Elur oreina Astoa Sagua Loroa Barraskiloa Dordoka Gamelua\nBisontea Ahuntza Altzea Zebra Kastorea Kakatua Tximeleta Zapaburua Untxia\nBehorra Gazela Karibua Hamsterra Antzara Barea Jirafa\n↑ (Gaztelaniaz) Herbívoro. 2021-04-16 Noiz kontsultatua: 2021-05-12.\n↑ «Animales Herbívoros - Concepto, características, tipos y ejemplos» concepto.de Noiz kontsultatua: 2021-05-12.\n↑ (Gaztelaniaz) «Animales herbívoros: Qué comen, tipos, características y ejemplos | OVACEN» ecosistemas.ovacen.com Noiz kontsultatua: 2021-05-12.\n↑ Txantiloi:Es-co Palmira, Sully Lorena Amaya Manzano-Zootecnista- Universidad Nacional Sede. «Sistema Digestivo de los Animales Domésticos Herbívoros NO Rumiantes (Caballos y Conejos) - VeterinarioAlternativo.COM» www.veterinarioalternativo.com Noiz kontsultatua: 2021-05-12.\n↑ «Zer ikusi hura jan» Zientzia Kaiera 2015-06-18 Noiz kontsultatua: 2021-05-12.\n↑ «ANIMALIA BELARJALEAK: EZAUGARRIAK, MOTAK, ADIBIDEAK - ZIENTZIA» warbletoncouncil Noiz kontsultatua: 2021-05-12.\n↑ «20 Ejemplos de Animales Herbívoros» www.ejemplos.co Noiz kontsultatua: 2021-05-12.\nAzken aldaketa 12 maiatza 2021(e)an, 19:12(e)tan\nOrriaren azken aldaketa: 12 maiatza 2021, 19:12.


Metekoak – Gizapedia\nAntzinako Grezian, metekoak (antzinako grezierazko metoikos hitzetik, meta eta oikos hitzekin osatua, hitzetatik, "etxea aldatu duena")polis edo hiri-estatu batean bizi eta lan egiten zuten beste polis bateko indibiduoak ziren. Horien estatusa atzerritarraren eta bertako hiritarren bitartekoa zegoen. Gehienetan, beste polisetatik etorritako merkatariak eta artisauak ziren, eta ondorioz bertako kultura eta ohiturak zituzten. Halere, beste polis batetik etorritako izateagatik ez zituzten bertako hiritarren eskubide berdinak, zerga berezia, metoikion izenekoa, ordaindu behar zuten eta ezin izaten zituzten lurrak eta etxeak erosi. Meteko ospetsuena Aristoteles da, sortzez Mazedoniakoa zena, baina Atenas meteko gisa bizi eta lan egin zuena.\nErdi Aroan, Gaztelako eta Aragoiko erresumetan, enkomienda monarkak pertsona bati entregatzen zion lur konkistatuen ustiapena zen, horretarako lurraldera printzipioz borondatez etorritako pertsona eta familiak bere babesean hartuz, obedientziaren…


Puntudok 1: Dokumentalaren hiriburua - Donostilandia\nPublicado en: 16 septiembre, 2010\nOstiraletik aurrera munduko zinemaren hiriburua izateko titulua astebeterako emango zaio Donostiari. Hiriari asko guztatzen zaio hiriburua izatea, are gehiago orain europako kultur hiriburua izateko lehiatzen ari dela eta. Ba, nik beste titulu bat erantsiko nioke, dokumentalaren hiriburuarena.\nZinemaldiaren programazioan dokumentalaren arrastoa nonnahi aurki daiteke eta. «Punto.doc» deritzon atzera begirako tematikoan nahiz beste sailetan. Dela sail ofizialan (Pasquall Maragallen ingururukoa), dela Zabaltegian non zazpi dokumentalak ikus ditzakegun. Don Siegeli eskaintzen zaion atzera begirakoan ere beste bat dago Hitleri buruz. Azkenik, Euskal zinemira sailan aurkezten diren zortzi pelikulatik, 6 dokumentalak dira. Guztira, 60 dokumental. Nahiz eta urrezko kontxa ezin irabazi, ez dago gaizki.\nZinemaldiak dokumentala protagonistatzat edukitzeak ez nau ustekabean harrapatu. Azkenaldian, apostu segurua da dokumentalen generoa. Indarrean eta sasoian datorkigu. Hemen antolatzen diren zine jaialdietan garrantzia handia ematen zaio. Giza eskubideen zinemaldian zein zine dokumental musikatuaren erakustaldian (Dock of the bay), edo itsasoa eta surfekin lotuak daudenak ahaztu gabe. Hemen, dokumentalaren gaia jorratu baino jorratuagoa dago.\nEta ondo jorratuta gainera. Lehenengo begiratuan, antzematen da izen-handiko zuzendariak sail honetan daudela. Tartean, Michael Moore, Lars Von Trier, Spike Lee, azken urrezko palma Weerasethakul edo hirukote frantsesa Varda, Depardon eta Lanzmann. Que du beau monde! Beste sailei erreparatzen badiegu, ustezko pelikula onak eta berrikuntza aldera jotzen dituztenak hauxek omen dira.\nHorretaz gain, badaude gustu guztietarako obrak. Bitxiak, historiakoak, autobiografikoak…, aukera zabala da. Turismo apur bat ere egingo dugu: Palestinara, Txetxeniara, Khmer gorrien Kamboyara, 1943an Sobiborara. Ez aspertzeko moduko eskaintza dago. Zorionez, azken hamar urteetan jarri dute epe-muga eta horri esker Jean-Luc Godarden bat ikusteko salbatzen gara. Arindu ederra hartu nuen hori ikustean.\nHala eta guztiz ere, hankaz gorazko programazio honetan nekez aurkituko da un hilo conductor. Egia esan, nora ezean nabil. Ikusiko da aurkitzen dudan. Jean Luc Godardek, bera berriro, esan ohi zuen zinema egia dela 24 aldiz segundoro. Zer esanik ez, dokumentalak are “egiagoak” izango lirateke. Antolatzaileen hitzetan, dokumentala ez da fikzioa. Zinemazko pelikulek istorioak kontatzen badituzte, dokumentalek historia kontatzen dute, errealitatean oinarritzen. Ikertzen, azaltzen, begiratzen, hausnartzen, gure mundua nola doan jakinarazten gaituzte, eta ohorrezko txaloaldia merezi dute. Beraz, mundua modu desberdinetan ulertzeko eta kultura orokorra garatzeko aukera aparta hori ezin da desaprobetxatu.\nHorixe bera egingo dut nik. Azken urte honetan aretoetan izan ditudan oroitzapen onenak dokumentalak izan dira. Chet Baker, Philippe Petit eta Jim Morissonen buruzkoak, Winterbottomen Shock Doctrine, Soundtrack for a Revolution, …etab. Hauexek dira aho zabalik utzi nauten pelikulak. Eta espero dut hala izatea datozen egunotan ere. Zinemaldi ona pasa!\nEtiquetas: dokumentalakzinemaldia 2010\nCada vez queda menos para el estreno de la esperada película «La Odisea de los Giles», una producción Argentina de ...\nSerge Bozon, Lucile Hadzihalilovic, Laurent Cantet y Gaspar Noé (en el orden de la foto) se citaron en una rueda ...


GazteARTEan 2018: Haurren, nerabeen eta gazteeen esparruko ikerketa-beka. - Deialdiak - gipuzkoangazte\nIrungo Udalak GazteARTE ikerketa-beka lortzeko eskaera-prozesua zabaldu du. Beka honen helburua da gai nagusitzat haurrak edota nerabeak edota gazteak dituen ikerketa- eta ekintza-proiektu bat garatzen laguntzea, gazteak eskubide osoko herritar gisa gaitu daitezen laguntzeko.\nInteresatuek taldean nahiz bakarka parte hartu dezakete. Horretarako, lehen fase batean honako gutxienekoak aurkeztu beharko dituzte proiektuari buruz: ikerketaren kontzeptua eta gaia, proiektuaren oinarrizko gida-lerroa, helburuak, metodologia, kronograma eta baliabideak.\nEskaera-orria (modeloaren arabera)\nIkerkuntza-proiektuaren txosten-laburpena (gehienez, 15 orri); bertan azaldu beharko dituzte izenburua, ikerketaren kontzeptua eta gaia, proiektuaren oinarrizko gida-lerroa, helburuak, metodologia, kronograma eta baliabideak. Taldeak aurkezten badira, taldeko kide bakoitzak bere gain hartzen dituen konpromisoak jaso beharko dira, baita horietako bakoitzari aplikatuko zaion diru-laguntzaren zenbatekoa ere, horiek ere modu berean onuradun izaera edukiko baitute.\nProposamenari laguntzen dion ikusizko material oro (irudiak, bideoak, eta edozein motatako material erantsia) bereziki baloratuko da.\nNAN edo AIZ.


Corpeus eta Elebilaren azpian zer dagoen « Ber2a\n« Elhuyar dictionary ingelesezko hiztegia argitaratu dugu\nElhuyar Fundazioa LREC 2008 biltzarrean »\nInternet euskarazko corpus gisa kontsultatzeko tresna da CorpEus; eta Elebila, berriz, euskarazko bilatzailea.\nBi tresnek erakusten dituzten emaitzak eta eman dakiekeen erabilera ezberdinak badira ere, biek euskarazko web bilaketak egiten dituzte, eta biek erabiltzen dute Elhuyar Fundazioko I+G sailean garatutako teknologia bera.\nEuskaraz bilatzeko arazoak\nInterneten euskarazko edukia bilatzeko ohiko biltzaileetara (Google, Yahoo!, Windows Live Search…) jotzen dugunean, bi dira aurkitzen ditugun arazo nagusiak. Lehenengoa da batek ere ez duela ematen aukerarik euskarazko orrietan soilik bilatzeko. Horrela, beste hizkuntza batzuetan grafia bera duten hitzak bilatzean, hala nola energia, anorexia edo software, apenas agertzen zaizkigun euskarazko emaitzarik. Gauza bera gertatzen da izen berezi askorekin, hala nola Egipto, Newton edo Guggenheim. Eta antzera asto, katu edo esne moduko hitz labur askorekin, beste hizkuntza batzuetan existi daitezen aukera handiak baitaude, sigla gisa besterik ez bada ere.\nBigarrena da euskara hizkuntza deklinatua dela, eta ezaugarri hori ez dutela kontuan hartzen bilatzaileek. Euskarazko hitz bat bilatzean, hitzaren deklinazioak ere bilatzea komeni da, bestela energia hitza bilatzean energiaren kontsumoa handitu da dioen orri bat ez litzateke agertuko, adibidez.\nBilatzaileen APIak erabilita\nInterneteko ohiko bilatzaileek euskararentzat emaitza onak ematen ez dituztela ikusita, bi aukera daude: bilatzaile erabat propioa garatzea edo beste bilatzaileek eskaintzen dituzten APIak erabiltzea. Lehenengoa oso konplexua da. Alde batetik, zailtasun teknikoak daude, bilatzaile nagusiak ere oraindik ikertzen ari direnak eta, ziur aski, etengabe jarraitu beharko dutenak: rankinga, pertsonalizazioa, web spama… Bestetik, eskatzen duen hardware eta azpiegitura guztia dago: ordenagailu asko crawlinga egiten, indize erraldoiak ostatatzeko makinak, bilaketa zerbitzua emango dutenak…\nAPIak erabiltzea (bilatzaileek eskaintzen dituzten interfaze edo funtzio-multzoak, horiek erabiliz norberak bere aplikazio propioa gara dezan) askoz merkeagoa eta sinpleagoa da. Desabantaila batzuk ere baditu: bilatzaileekiko menpekotasuna dago, ez dago kontrolik ordenaren eta beste parametroen gainean… Hala ere, abantailak gehiago irudita, APIak erabiliz garatu dira CorpEus eta Elebila.\nEuskarazko emaitzak soilik\nBilatzaileengandik euskarazko emaitzak soilik lortzeko, euskaraz maizen agertzen diren hitzak gehitzen zaizkio erabiltzaileak bilatu nahi duen hitzari. Beste hizkuntzetan dauden orriek ez dituzte normalean iragazki-hitz horiek izango, eta euskaraz dauden testu gehienek izango dituzte hitz ohikoenak diren horiek.\nLau iragazki-hitz eransten zaizkio APIari bidaltzen zaion galderari: eta, da, ez eta ere. Lehenengoarekin soilik ez da nahikoa, ETA izena askotan agertzen baita euskara ez den beste hizkuntza batzuetan ere. Birekin ere ez, da hitzak bai esan nahi baitu hainbat hizkuntza eslaviarretan. Hirurekin ere ez, ez hitzak, laburra izaki, beste hizkuntza batzuetan ere esanahia baitu edo zerbaiten sigla baita. Beraz, lau hitzak gehituz lortzen da emaitza ia guztiak euskarazkoak izatea. Noizean behin euskaraz ez dagoen orriren bat ere itzultzen da, baina horiek iragazteko IXA Taldeak garatutako LangId hizkuntza identifikatzailea erabiltzen da. Bilatzaileak erakusteko bidaltzen duen testu zatitxoari aplikatzen zaio, eta euskaraz ez dagoela ikusten bada, emaitzetatik ezabatzen dituzte bi tresnek.\nEuskarak morfologia aberatsa du: hitz baten lema batek (ekuazio adibidez) forma asko ditu (ekuazio bera, ekuazioa, ekuazioak, ekuazioaren, ekuazioei…). Interneten hitz bat bilatzean, hitz horren edozein forma aurkitzea komeni da. Beraz, euskararentzat propio garatutako bilaketa-motore batek ez lituzke hitzen forma zehatzak indexatu beharko, beraien lemak baizik, baina Interneteko bilatzaileek ez dute hori egiten eta sartutako hitz-forma zehatza soilik bilatu ahal dute, hitz beraren beste edozein forma dituzten orriak galduz.\nCorpEusek eta Elebilak sorkuntza morfologiko bidezko galderaren hedapena erabiltzen dute hori konpontzeko. IXA Taldeak egindako sorkuntza morfologikoko tresnak erabiltzen dira lema baten forma ezberdinak lortzeko, eta forma horietako edozein duten orriak eskatzen zaizkio APIari OR operadore baten bitartez. Horrela lortzen dugu bilaketa lematizatua egitea.\nEgia esateko, ez da lema bidezko bilaketa osoa egiten; izan ere, euskal hitzek deklinazio mordoa izan ditzakete (teknikoki, infinitu deklinazio) eta bilatzaileen APIek mugak dituzte bidal dakizkiekeen hitz kopuruari dagokionez. Horregatik, deklinazioak erabilera-maiztasunaren arabera ordenatzen dira eta APIak onartu bezainbeste bidaltzen dira, horrela kasu gehienak barne hartzeko eta ia benetako bilaketa lematizatua lortzeko.\nBilaketa nabigazionala vs. informazionala\nEuskarazko emaitzak soilik lortzeko lau iragazki-hitz erabiltzen direnez, batzuetan euskaraz dauden orriak emaitzetatik kanpo gera daitezke, hitz horietako bat edo batzuk ez dituztelako. Honek arazo bat suposa lezake batez ere bilaketa nabigazionaletan.\nZer den hori? Interneteko bilatzaileen arloko teorikoek bi motatako bilaketak bereizten dituzte: nabigazionalak (bilaketaren bidez web gune jakin baten helbidea lortu nahi denean, hala nola Euskaltube edo Euskadiko Kutxa) eta informazionalak (zerbaiti buruzko informazioa bilatu nahi denean, kantzerra edo energia nuklearra adibidez). CorpEus eta Elebila euskarazko EDUKIA bilatzeko diseinatuta daude batez ere, hau da, bilaketa informazionalentzat diseinatuta, hor huts egiten baitute ohiko bilatzaileek. Eta informazio ona duten testuak, normalean, iragazki-hitzak izateko nahiko luzeak izaten dira, eta agertzen dira horrelako bilaketetan.\nBaina informazio nabigazionalentzat batzuetan Elebila ez da hain ongi ibiliko, web guneetako sarrera orriek edo orri nagusiek, hau da, horrelako bilaketetan agertzea nahi izaten dugun orriek, sarritan testu gutxi eta laburra izaten baitute, eta agian ez dituzte iragazki-hitzak edukiko. Baina konponbidea ere badago. Elebilak bilaketa nabigazional batentzat huts egiten duenean bi gauza egin ditzakegu: Bilaketa aurreratuan sartu eta iragazki ahulagoarekin saiatu (iragazki hitz gutxiago erabiliko ditu eta bilatzen genuen orria agertzeko aukera gehiago izango dugu), edo Edozein hizkuntzatan bilatzeko esan (honek bilatzaile arrunt batek egingo lukeen bilaketa egingo baitu, eta euskaraz dauden orrien bilaketa nabigazionalentzat ere nahiko ongi funtzionatzen dute Interneteko ohiko bilatzaileek, orri batera estekatzen duten orri kopuruan oinarritutako ranking-a nahikoa baita horrelako bilaketentzat).\nCorpEus-en erabilera informazionala da batez ere. Hala ere, kasu batzuetan gerta daiteke iragazki-hitzen erruz emaitza gutxi agertzea. Kasu horretan Saiatu estaldura handituz aukera eskaintzen zaigu, eta orduan iragazki-hitz gutxiagorekin saiatzen da. Honek emaitza onak izan ditzake bilatutako hitza euskarazkoa soilik bada, baina beste hizkuntza handiagoren baten grafia bera badu, euskarazkoak ez diren emaitza asko itzuliko ditu APIak eta gero ez da ezer erakutsiko, LangId hizkuntza identifikatzaileak ezabatuko baititu.\nWindows Live Search APIa\nCorpEus eta Elebila zerbitzuak Microsoft-en Windows Live Search bilatzailearen APIan oinarritzen dira. Aukera hau bilatzaile nagusiek euren APIak erabiltzeko jartzen dituzten mugak ikusita egin da: Google-en APIak egunean 1.000 dei bakarrik onartzen ditu, eta gainera jada ez ditu izen-emate berriak onartzen, API hori alde batera uzten ari delako Google AJAX Search API berria bultzatzeko, baina horrek 8 emaitza besterik ez ditu bueltatzen; Yahoo!-ren APIak egunean 10.000 dei onartzen ditu IP ezberdin bakoitzetik; eta Microsoft-en APIak egunean 25.000 dei onartzen ditu doan, hori gainditzeko lizentzia komertzial baten aukerarekin.\nBaina CorpEus eta Elebila ez daude inondik inora Windows Live Search-ekin derrigorrez eta betirako ezkonduta. Izan ere, beste API batzuk erabiltzeko (Google, Google AJAX, Yahoo eta Alexa) ere gai dira, baina zerbitzu publikoa Windows Live Search-ekin ematea erabaki zen baldintzengatik. Baldintzak edozein unetan aldatzen badira, ia berehala jar ditzakegu martxan beste API bat erabil dezaten.\nTags: API, bilatzailea, corpeus, corpusa, corpusgintza, elebila, eusbila, gizarteratzea, Hizkuntza-teknologiak, I+G+B, tresnak\nThis entry was posted on Astelehena, urtarrila 28th, 2008 at 16:16 and is filed under Hizkuntza-teknologiak.\tYou can follow any responses to this entry through the RSS 2.0 feed. Both comments and pings are currently closed.


Donostia Zinemaldia :: Elle\nPhotocall ''ELLE'', ''L'AVENIR / THINGS TO COME''\nElkarrizketa a Paul Verhoeven (Elle) - 2016 (in)\nElkarrizketa a Paul Verhoeven (Elle) - 2016 (v.o. Ingelesa azpituluak espainieraz )\n(v.o. Ingelesa azpituluak espainieraz )\nBadirudi Michèle ez duela ezerk ukitzen, emakume horietako bat dela. Bideojoko-enpresa handi bat zuzentzen du eta burdin eskuz kudeatzen ditu hala negozioak nola bere bizitza sentimentala. Egun batean ezezagun misteriotsu batek eraso egingo dio Michèleri, etxean dela, eta errotik aldatuko zaio bizitza. Erabakitasunez, Michèlek bere erasotzailea bilatuko du, eta orduan jolas moduko bat hasiko da haien artean, edozein unetan gaiztotu daitekeen jolas bat.\nPaul Verhoeven zuzendari nederlandar famatua bere zientzia-fikzioko filmengatik da ezaguna batez ere, besteak beste, Robocop (1987) eta Total recall (Oroimena erronka, 1990) filmengatik, zeinak generoko klasikoak diren jada. Haren filmografian aipatzekoak dira, halaber, Basic instinct (1992) eta Showgirls (1995).


Aresek hartuko ditu kantauriko eta atlantikoko traineru onenak\n26 Abu 2021\nLarunbatean Eusko Label Ligako hamazazpigarren jardunaldia jokatuko da XIV. Bandeira Concello de Ares jokatzearekin batera\nAbuztuko azken asteburuan, Eusko Label Ligak Galiziako uretan jokatuko ditu hilabeteko bere azken bi estropadak. Larunbatean, XIII Bandeira Concello de Aresen txanda izango da, eta igandean Moañan.\nAreseko Udaletxean XIV. Bandeira Concello de Ares aurkeztu da gaur goizean eta bertan izan dira Julio Ignacio Iglesias Aresko alkatea, German Sanchez CR Areseko presidentea eta Noelia Montero, herriko kirol zinegotzia.\nAbuztuaren 28ko jardunaldia, 18:13tan hasiko da lehen txandako lau traineruekin,. Bertan, CaixaBank Koroako azken lau sailkatuak izango dira, Zarautz Gesalaga-Okelan, SD Tiran Pereira, Lekittarra Elecnor eta CR de Ares arituko dira nor baino nor. Ondoren, CR Cabo da Cruz, Ondarroa Cikautxo, Bermeo Urdaibai AVIA eta Orio Orialki traineruen txanda izango da, eta Eusko Label Ligako lau traineru onenek, Zierbena Bahías de Bizkaia, Donostiarra Amenabar, GO fit Hondarribia eta Santurtzi T. y G. Aguadok itxiko dute jardunaldia.\nCOVID-19 neurrien ondorioz, Aresko portuan 300 zaleko edukiera izango da. Udalak, astean zehar, sarrerak banatu ditu eta dagoeneko bukatu dira. Beraz, sarrerarik ez duten zaleek ezin izango dute estropada


Gorka Pagonabarragak irabazi du Osinalde Saria - Goierriko Hitza : Goierriko Hitza\nGorka Pagonabarragak irabazi du Osinalde Saria\nEntzuleek Ane Zuazubiskar hautatu dute bertsolaririk gogokoena. Bertsorik onenaren saria, berriz, Urko Arregik jaso du. Elizan egin dute sariketaren 49. edizioa.\nEzohiko formatuan, tokian eta ordutegian. Horrela jokatu dute gaur Osinalde Sariaren 49. edizioa. Bertso sariketa beteranoa sortu zeneko 50. urteurrena ere badute aurten. Baina pandemiak, saioa egoera berrira egokitzera behartu ditu antolatzaileak. Gabiriako Andra Mari elizan egin dute, eta lehen bertsoaldietan soziedadeko giroaren falta sumatu bada ere, pixkanaka berotu dira bai bertsolariak eta baita publikoa ere.\nEskenatokian sei bertsolari, Aztiri, Osinberde eta Argi-Berri sariketetan sailkatutakoak: Aroa Arrizubieta gasteiztarra, Urko Arregi oñatiarra, Ane Zuazubiskar arrasatearra, Ibai Amillategi gernikarra, Unai Izagirre azkoitiarra eta Gorka Pagonabarraga durangarra (Xabat Illarregiren ordez).\nAgurren ondoren, puntukako eta binakako saioekin hasi dira. Gorka Pagonabarra bizi aritu da puntutan, eta binakakoan, ale politak entzun ahal izan dira, baita deskuidoren bat edo beste ere. 8ko txikiko ariketan Ane Zuazubiskarrek eta Urko Arregik ariketa polita egin dute, ETBko Baserria saioan parte hartu duen bilobaren eta haren aitona baserritarraren rolean.\nGorka Pagonabarraga durangarra.\nAne Zuazubiskar arrasatearra.\nBakarka egin dute ondoren, doinu eta neurri librean. Ane Zuazubiskar eta Gorka Pagonabarraga aritu dira ondoen; lehena, ama hil eta gero eutanasia legea onartu dutela eta; bigarrena berriz, alabak hizkuntza matxistaz betetako reggaetoia entzuten dion aitaren paperean aritu da.\nEta azkenik, 10eko txikian aritu dira ofizioka. Gorka Pagonabarraga eta Unai Izagirre, Gabiriako eta Gasteizko umeen hizkuntza joeren inguruan aritu dira, dotore. Ane Zuazubiskarrek eta Ibai Amillategik ere saio polita egin dute, Euskal Herrian bizi diren Hego Ameriketako bi ahizpa internaren lekuaan jarrita.\nSaio puntuagarria bukatuta, eta epaimahaiak puntuazioak eman bitartean, saskia pasa dute, elizan egin ohi den bezala, publikoaren botoak jasotzeko.\nEta emaitzekin batera, sorpresa. Suplente moduan iritsi dena atera baita irabazle. Gorka Pagonabarragak irabazi du 49. Osinalde Saria. Publikoak, berriz, Ane Zuazubiskar hautatu du bertsolaririk gogokoena. Bertsorik onena, berriz, Urko Arregik 8ko txikian egindakoa izan da.


Salbatore Mitxelena Lazkano 1919ko urtarrilaren 18an jaio zen Zarautzen\nEl 20 de enero se celebra la tradicional tamborrada en Donostia y Azpeitia\nJose Eizagirre Aiestaran 1948ko urtarrilaren 23an hil zen Donibane Lohizunen\nGipuzkoar idazlea eta eleberrigilea (Tolosa, 1881 - Donibane Lohizune, 1948). Zuzenbideko ikasketak egin zituen Madrilen. Aldizkari ugaritan idatzi zuen (Euskal Esnalea, Gure Herria, Euskalerriaren alde, Yakintza, Gernika). 1913. urtean Basotarrak operaren libretoa idatzi zuen. Eusko Ikaskuntzako kide izan zen eta hitzaldi asko eman zituen han eta hemen euskarari eta euskal literaturari buruz. Euzko Alderdi Jeltzalekoa zen; Madrilgo Gorteetarako diputatu aukeratu zuten Gipuzkoan 1918an eta 1931an. 1937an Euzkadiko Auzitegi Militarreko buru izendatu zuten. Gerraren ondoren Ekaitzpean eleberria eman zuen argitara erbestean (Buenos Aires, 1945).\nInicio > EM 424 > Efemerideak


Udazkenera, erreformarik gabe | Gizartea | Berria\nUdazkenera, erreformarik gabe\nEmandako hitza ez dutela beteko aitortu du Espainiako Gobernuko Justizia ministroak; atzeratu egingo dute abortuari buruzko lege berria. Argibide gehiago datorren astean ematekoa dela azaldu du.\nAlberto Ruiz Gallardon Espainiako Justizia ministroa. / SERGIO BARRENECHEA/EFE\nEspainiako Gobernuak atzeratu egin du abortuaren erreforma. Alberto Ruiz-Gallardon Justizia ministro eta erreformaren bultzatzaileak berak gaur aitortu du ez dutela onartuko, eta ikusteko dago atzeratzeaz gain bertan behera ez ote den geratuko. El Mundo egunkariak aurreko astean aurreratu zuen gobernuak ez zuela erreforma onartuko, eta azaldu zuen PPren barruan ere badirela kontra daudenak.\n"Ez dago proiektuaren gaineko adostasunik, eta akordiorik lortzen ez bada —zaila dirudi—, legea ez da onartuko", argitaratu zuen kazeta horrek. Sobra ere, erreformak PPri kalte handia egin diolakoan daude PPn, eta uste dute hurrengo urteko hauteskundeetan are eta kalte handiagoa egin diezaiokeela alderdiari. Gallardonek argudiatu du Espainiako Gobernuak Kataluniako prozesu subiranistaren gainean jarri nahi duela buru-belarri, eta egunotan "egiteko" horretan ariko direla adierazi du.\nEuropa Pressen gosari informatibo baten aurretik egindako adierazpenetan esan du Kataluniako gaia "aste honetan" bukatuko dela "ziur aski", eta hurrengo astean abortuaren erreformaren gaineko azalpenak emateko konpromisoa hartu du.\n"Helegite bat edo bi", Katalunia dela eta\nKataluniako prozesua dela eta, aste honetan Espainiako Auzitegi Konstituzionalean "helegite bat edo bi" jarri beharko dituztela uste du Ruiz-Gallardonek. Aitzakia horrekin azaldu du abortuaren erreformaren atzerapena. Uztailerako prest zegoen lege proiektua, eta Justizia ministroak udan iragarri zuen udazkena baino lehen onartuko zutela, eta uda irailaren 21ean amaitzen dela. Beraz, ostiral honetako ministro kontseiluan behar zuen gobernuak erreforma hori onartu.\nErreformak, ordea, erantzun handia jaso du kalean eta beste erakundeetan, eta atzeratuz joan da. Eusko Jaurlaritzak abortuaren erreforma bertan behera uzteko eskatu zuen uztailean, beste lau autonomia erkidegoek ere bai, eta Nafarroako Parlamentuko bozeramaileen batzordeak ere gauza bera galdegin zuen. Baionan ere egin zuten protesta Espainiako kontsulatuaren aurrean.\nEmakumeen Egunean ere protesten ardatz izan zen aurten abortuaren erreforma. Martxoan, gainera, Araba, Bizkai eta Gipuzkoako PPren kongresua eten egin zuten lau ekintzailek, Donostian, "abortua libre" oihukatuz. "Aurrean izango gaituztela adierazi nahi genion Rajoyri", azaldu zuten gero BERRIAn lau emakume horiek.\nAnalisia. Arantxa Iraola. Eraikitako labirintoan: irten ezinik\nTestigantzak. "Nik ere abortatu egin dut"\nErreforma, puntuz puntu


GARAIA, NUTRIZIO TXOKOA – GARAIA Parque Tecnológico\nGARAIA, NUTRIZIO TXOKOA\nZIENTZIA ETA TEKNOLOGIA ASTEA 2020: Euskal zientzialariak munduan zehar\nFagor Arrasatek gogor heltzen dio EUSKARALDIARI 25 Ariguneekin\nGARAIA NUTRIZIO TXOKOA, gaur azaroaren 24a, nutrizioaren eguna, Garaiako nutrizio, elikadura eta ongizate astea aurkeztu nahi dizuegu. Ekimenak elkarrizketarako eta kontsultarako gune bat irekitzen du, non nutrizioaren, zaintza pertsonalaren eta bizi-ohitura osasungarrien garrantzia aktibatu eta sustatu nahi den.\nGarrantzitsua da gure bizitzan elikatzeko moduak duen eragina ulertzea eta bizitzako une edo etapa bakoitzean beharrezkoak diren aldaketak egiten jakitea.\nNutrizio txokoa aitzakia ezin hobea da elikaduraz, nutrizioaz, ohitura osasungarriez, mugimendu eta ariketaren garrantziaz, asteko menuen plangintza eta antolaketaz, loaren kalitateaz, erosketa kontzienteaz eta, beraz, nutrizioak eta bizimoduak gure organismoan eta baita errendimendu profesionalean eta umorean dituen ondorioez hitz egiteko.\nAzaroaren 30etik abenduaren 4ra bitartean, egunero 10:00etatik 11:00etara, giro informal eta hurbilean, kontsultak egiteko, gai interesgarriak proposatzeko, zalantzak planteatzeko, pistak jasotzeko eta abarretarako aukera izango dugu.\nAbenduaren 16an eta 17an, 14:00etatik 15:00etara eta 9:00etatik 10:00etara, hurrenez hurren, Amaia Diaz de Monasteriogurenek urtarriletik aurrera nutrizio txokora bertaratutakoek proposatutako gaiak sakonki garatuko dituzten JAN ETA IZAN tailerrak aurkeztuko dizkigu, eta beste asko, praktikoak eta egungoak.\nAstean zehar, Garaia Nutrizio Txokoan landuko diren gaiak:\nElikadura-etiketak hobeto hautatzeko eta bertan jartzen duena argi eta garbi jakitearen garrantzia.\nHozkailua eta despentsaren antolaketa eta planifikazioa.\nFrutak eta barazkiak plater osasuntsuaren protagonistak. Zergaitik? zertarako?\nElikadura, hesteak eta burmuina taldeko lanaren garrantzia.\n5 osagaiez osatutako plater edo tupper osasuntsua: Erraza, osasuntsua, lasterra.\nIKERLANen gidaritzapean garatzen ari da FRACTAL nazioarteko proiektu aitzindaria


Edizio kritikoaren iturriak: P1Z\nIturriaren izena: [Pello 1 Zabala]\nArgitalpen-datuak: Karpeta informatikoa, bi artxiborekin: "Gand" (1996-11-15) eta "Gandinak" (1997-01-16)\nTestu-kopurua: 130 +41\nDokumentu mota: Digitalizatua\nKanpo-deskripzioa: 1. "Gandi": 1996ko otsailaren 2an sortua: 46 orrialde ditu (36.000 karaktere). 2. "Gandinak": 1998ko abenduaren 3an sortua: 12 or., 10.500 karaktere. Bi artxiboak inprimatuta daude eta "Zabala 1 / Zabala 2" izeneko karpeta eraztundunean jasota. (Karpetako artxiboak inprimatuta daude "Zabala-1 / Zabala-2" izeneko karpeta erztundun urdineak (Din-A-4)\nEdukia: Honako edukiak dituzte bi artxiboek: 1. "Gand": Denetara 130 olerki inguru daude bertan. Azkenean Pelloren beraren Gandiagari buruzko artikulua, "Naturatik Aitarengana" titulukoa, gero "Bitoriano Gandiaga Arantzazun Frantziskotar" tituluarekin "Arantzazu. Ikerlan eta saiakaerak XX. mendeko historiaz" liburuan argitaratua (505-515 or.). 2. "Gandinak": 40 inguru dira hemengo olerkiak. Olerki gehienen azpian idatzi zuen data Pellok, eta ia beti 2000. urtea da -badago 1986koren bat ere-. Bi artxibo hauetako olerki gehienak bestelako iturrietan, paperezkoetan, ere baditugu; horiek erabili baitzituen Pello Zabalak testuak grabatzeko.\nGaiak: Gai esistentzialak eta erlijiozkoak dira guztiz nagusi artxibo hauetan; otoitzak ere askotxo dira.\nDatazioa: Olerkiren batzuen azpian urtea ageri da: Badaude 1986koren batzuk; badago 1994korik ere. Pellok oso hurbildik jarraitu zuen Gandiagaren azken urteetako literatur produkzioa; horregatik horrek emandako urte horietako dataren erreferentzia fidagarria da.\nBestelako oharrak: Pello Zabalari utzi ohi zion hainbat olerki Gandiagak; eta horrek digitalizatu egiten zituen. Bi artxibo digital jaso genituen harengandik Gandiagaren idatzien artxiborako: "Pello 1 Zabala" (P1Z) eta Pello 2 Zabala" (P2Z) deitu ditugu.


meatzaritzaren berregituraketa. IRMC. Instituto para la Reestructuración de la Minería del Carbón y Desarrollo Alternativo de las Comarcas Mineras\n» meatzaritzaren berregituraketa\n2002ko uztailean IAEEren hitzarmena amaitu ondoren, ikatz-meatzaritzaren funtzionamendua eta berregituraketa garatu zen markoa ikatzaren industriarako estatu laguntzei buruzko Kontseiluaren 1407/2002 (EE) Araudia izan zen, 2002ko uztailaren 23koa.\nAraudi esparru horren barruan 2006-2012 Ikatzaren Erreserba Estrategikorako Plan Nazionalaren eta Meatze Eskualdeen Garapen Integral eta Jasangarrirako Eredu Berriaren sinadurarekin, 2012ko abenduaren 31n amaitutzat jo zen ikatzaren gizarte eztabaida prozesu bati ekin zitzaion.\n2010ean Araudiaren indarraldia amaitu zenean, lehiakorrak ez diren meatzeak ixten laguntzeko estatuko diru-laguntzei buruzko Kontseiluaren Erabakia onartu zen 2010eko abenduaren 10ean, zeinek Espainiako Erresumako Itxiera Planak biltzen dituen ekoizpen unitateen ohiko ekoizpen galerak orekatzera zuzendutako diru-laguntzen marko berria ezartzen duen.\nErabaki horrek 2018raino luzatzen du Estatu kideek elektrizitatea sortzeko erabiltzen den ikatzarekin lotutako kostuak estaltzeko diru-laguntzak emateko aukera, horretarako zenbait baldintza eskatzen direla kontutan hartuta.\nAraudi orientazio berriak Europako Batzordeak onartu beharko duen Estatu Kideen Itxiera Plana aurkezteko beharra zehazten du. Plan horretan zehaztuko dira zeintzuk diren 2018ko abenduaren 31 baino lehen jarduera bertan behera uztea aurreikusten duten produkzio unitate ez lehiakor guztiak.\nErabaki horrek atzera bota ezin den itxiera aurreikusten duten ikatz ekoizpen unitateen ohizko produkziorako diru-laguntzak mugatuko ditu eta Itxiera Planean zehaztutako epemugan (2018ko abenduaren 31n) gauzatuko da. Marko berri horri jarraiki hitzartu dute 2013-2018KO IKATZ-MEATZARITZA ETA MEATZE ESKUALDEETAKO JARDUERA-EREMUA sindikatuek, enpresariek eta Estatuko Energia Idazkaritzak.


Igandea, otsailak 16\nTorturaren egia, itzaletik argira\nJoxe Arregi plaza, Zizurkil | Ekitaldia\nTorturaren Aurkako Nazioarteko egunaren harira ekitaldi ezberdinak antolatu dituzte. 09:00 Ibilaldia Haizetsura, Pello Mari Otaño plazatik abiatuta. 13:00 Ekitaldia Joxe Arregi plazan. Ondoren, Bazkaria Urkamendi elkartean.\nTorturaren egia, itzaletik argira Joxe Arregi plaza\nTorturaren Aurkako Nazioarteko egunaren harira ekitaldi ezberdinak antolatu dituzte.\n09:00 Ibilaldia Haizetsura, Pello Mari Otaño plazatik abiatuta.\n13:00 Ekitaldia Joxe Arregi plazan.\nOndoren, Bazkaria Urkamendi elkartean.\n'Giza gorputzaren erdigunera bidaia' familia ikuskizuna\nBastero Kulturgunea, Andoain | Umeak\nSalamancako Spasmo teatroren eskutik, 'Giza gorputzaren erdigunera bidaia' familia ikuskizuna ikusteko aukera izango da Basteron. Ordubeteko iraupena du, eta sarrerak 4 euroko kostua du.\n'Giza gorputzaren erdigunera bidaia' familia ikuskizuna Bastero Kulturgunea\n"Denboraren taupadak" ikuskizuna\nSarobe Arte Eszeniko Gunea, Urnieta | Antzerkia\nFabrika zaharra dagoen tokira, neska bat iritsi da bere maletarekin. Odei du izena. Baina, bertan zerbait arraroa gertatzen ari da... Guztiak haserre bizi dira. Ez dute denborarik ezertarako. Mari Ipuin Kontalarik esaten duen moduan, zerbait kutsakorra da. Hasieran helduak kutsatu ziren, ondoren gazteak eta azkenean haurrak ere kutsatu dira. Kalejira bat egitea bururatu zaie arrazoiak ezagutzeko. Permin, Kale garbitzaileak, malabareak egingo ditu, Marik gitarra eta Odeik txirula joko dute. Baina ez dute ezer topatzen... Itzaletan ordea, Denboraren lapurrak daude guztia ikusten. Gertatzen ari dena, ezin dute onartu, eta gure hiru lagunak arrapatzera abiatzen dira. Lortuko dute gure lagunak, gaixotasun arraro honetatik, haurrak askatzea? Oharra: Sarrerak 3 euro balio ditu\n"Denboraren taupadak" ikuskizuna Sarobe Arte Eszeniko Gunea\nFabrika zaharra dagoen tokira, neska bat iritsi da bere maletarekin. Odei du izena. Baina, bertan zerbait arraroa gertatzen ari da... Guztiak haserre bizi dira. Ez dute denborarik ezertarako. Mari Ipuin Kontalarik esaten duen moduan, zerbait kutsakorra da. Hasieran helduak kutsatu ziren, ondoren gazteak eta azkenean haurrak ere kutsatu dira.\nKalejira bat egitea bururatu zaie arrazoiak ezagutzeko. Permin, Kale garbitzaileak, malabareak egingo ditu, Marik gitarra eta Odeik txirula joko dute. Baina ez dute ezer topatzen... Itzaletan ordea, Denboraren lapurrak daude guztia ikusten. Gertatzen ari dena, ezin dute onartu, eta gure hiru lagunak arrapatzera abiatzen dira.\nLortuko dute gure lagunak, gaixotasun arraro honetatik, haurrak askatzea?\nOharra: Sarrerak 3 euro balio ditu\nSarrerak leihatilan: 5,50 euro. Online ere eros daitezke Bastero Kulturguneko webgunetik.\nMujercitas Bastero Kulturgunea\nZaldi urdina antzezlana Villabonan\nArtedrama, Axut! eta Dejabu antzerki konpainiek elkarlanean sortu dute Zaldi urdina antzezlana . Hiru konpainiek elkarlanean osatu duten laugarren antzezlana da. Drogek eta batez ere heroinak euskal gazteriarengan izandako eragina taularatzen duena. Igor Elortzak eta Unai Iturriagak idatzitako lana. Ximun Fuchsek zuzendua. Aktore lanetan, berriz, Ander Lipus, Manex Fuchs, Urko Redondo, Miren Alcala, Oier Zuñiga, Edurne Azkarate, Olatz Beobide. Aldez aurretiko sarrerak otsailaren 14ra arte egongo dira salgai Villabonako Amasa kafetegian eta Basajaun liburu-dendan, 10 eurotan, eta Interneteko BIBE plataforman (10 euro + komisioa). Igandean bertan, Gurea antzokiko leihatilan erosi ahal izango dira 18:30etik aurrera, 12 eurotan. Horrez gain, 15 euroko bonoa ere erosi ahal izango da. Bono horrekin, Zaldi urdina eta martxoaren 29an Gurea antzokian eskainiko den La mudanza antzezlana ikusi ahal izango dira.\nZaldi urdina antzezlana Villabonan Gurea antzokia\nArtedrama, Axut! eta Dejabu antzerki konpainiek elkarlanean sortu dute Zaldi urdina antzezlana . Hiru konpainiek elkarlanean osatu duten laugarren antzezlana da. Drogek eta batez ere heroinak euskal gazteriarengan izandako eragina taularatzen duena. Igor Elortzak eta Unai Iturriagak idatzitako lana. Ximun Fuchsek zuzendua. Aktore lanetan, berriz, Ander Lipus, Manex Fuchs, Urko Redondo, Miren Alcala, Oier Zuñiga, Edurne Azkarate, Olatz Beobide.\nAldez aurretiko sarrerak otsailaren 14ra arte egongo dira salgai Villabonako Amasa kafetegian eta Basajaun liburu-dendan, 10 eurotan, eta Interneteko BIBE plataforman (10 euro + komisioa). Igandean bertan, Gurea antzokiko leihatilan erosi ahal izango dira 18:30etik aurrera, 12 eurotan.\nHorrez gain, 15 euroko bonoa ere erosi ahal izango da. Bono horrekin, Zaldi urdina eta martxoaren 29an Gurea antzokian eskainiko den La mudanza antzezlana ikusi ahal izango dira.\nErakusketa Basteroko erakusketa gelan\nBasteroko erakusketa gela, Andoain | Erakusketa\nLondon, Polonia eta Mexiko aldean ibili da Maritxalar. Haren artelanak otsailaren amaiera bitarte ikusgai izango dira.\nErakusketa Basteroko erakusketa gelan Basteroko erakusketa gela


Astebetez, giza gatazkei buruzko filmak ikusgai Bilbon — Gaztezulo\nAstebetez, giza gatazkei buruzko filmak ikusgai Bilbon\nAstebetez, giza gatazkei buruzko filmak ikusgai Bilbon https://www.gaztezulo.eus/albisteak/astebetez-giza-gatazkei-buruzko-filmak-ikusgai-bilbon https://www.gaztezulo.eus/albisteak/astebetez-giza-gatazkei-buruzko-filmak-ikusgai-bilbon/@@download/image/20129149361ikusezin_zinemaldia.jpg\nIrailaren 27an hasi eta urriaren 4ra bitarte 'Film Sozialak' Ikusezin Zinemaldiaren laugarren edizioa egingo dute Bilbon. Orotara 55 lan lehiatuko dira zazpi kategorietako sariak eskuratzeko.\nBilboko Alhondigako aretoan eskainiko dira aurtengo Film Sozialak Ikusezin Zinemaldian parte hartuko duten filmak. Euskal Herriko nahiz atzerriko ekoizpenak dira, gai sozial eta korapilatsuak tratatzen dituztenak, eta aurtengoan aurkeztutako 300 filmetatik 55 hautatu dituzte lehian aritzeko.\nAste betez, arratsaldeko 19:30etan hasita, launa film proiektatuko dituzte Alhondegian, baina hortik kanpo ere ikusteko aukera izango da Barakaldoko, Elorrioko, Mungiako, Portugaleteko, Iurretako, Fikako edota Erandioko aretoetan.\nBesteak beste, Saharako, Argentinako, Kolonbiako, Portugalgo, Mexikoko, Egiptoko eta Serbiako gatazkak tratatzen dituzte lanek, eta film labur nahiz luzeak tartekatuko dira.\nSariak eskuratzeko lehian, zazpi kategoria ezberdin bereizi dituzte antolatzaileek, honakoak: Emakume batek burututako lanik onena, Genero Berdintasunaren Saria, Kulturartekotasunaren Saria, Garapen Iraunkorraren Saria, Giza Eskubideen Saria, Ikasleen Saria, Ikus-entzuleen Saria eta Euskaraz egindako lan sozial onenari Aipamena.\nEuskal Herrian ekoitzitako lanean artean ditugu, besteak beste, Sobre / Mesa dokumentala, Lagun minak fikzioko film laburra eta No te comas el Sur dokuementala.


Administrazio, kontabilitate eta enpresen kudeaketari buruzko ikastaroak\nEnplegurako prestakuntza: Enpresen Administrazioa eta Kudeaketa\nLANBIDE - Landunak\nPrestakuntza-eskaintza hau langile aktiboentzako (autonomoak barne) da lehentasunez\nADMINISTRAZIOA, FISKALITATEA ETA KONTABILITATEA\nEnpresa-munduak hainbat lan-aukera eskaintzen ditu, baina prestakuntza funtsezkoa da haiek eskuratu ahal izateko. Enpresa-kudeaketari buruzko alderdi guztietan egunean egoteak ateak irekiko dizkizu administrazioaren, kontabilitatearen eta fiskalitatearen alorretan. Ezagutu alor horietan ditugun ikastaroak!\nGustatuko al litzaizuke enpresa bateko kontabilitate-sailean lan egitea? Prestatu Kontabilitate Plan Orokorraren printzipio eta arauak ikasteko, eta eragiketa ekonomikoetako egiaztagirietako informazioa zuzen interpretatzen jakiteko.\nIkastaroaren hasiera: Urriak 18\nOrdutegia: astelehenetik ostegunera 18:00etatik 20:30tara\nEskumen digitalak enpresan\nEnpresen eraldaketa digitalak behar berriak ekarri ditu, aldaketa teknologiko horren ondoriozkoak. Eskuratu lan-erronka berriei aurre egin ahal izateko behar dituzun eskumen digitalak. Eman izena orain eta eguneratu zure prestakuntza!\nIkastaroaren hasiera: Urriak 25\nOrdu kopurua: 25\nModalitatea: ikasgela birtuala\nOnlineko izapideak Administrazioarekin\nIkasi erakunde publikoekin komunikatzeko sistema birtualak erabiltzen. Ezagutu administrazioen onlineko zerbitzuak eta onlineko izapideetan hartu behar diren segurtasun-neurriak.\nIkastaroaren hasiera: Urriak 27\nOrdu kopurua: 20\nPrestatu enpresa-sektorean lan egiteko. Osatu zure prestakuntza % 100 diruz lagundutako gure ikastaroen bidez.\nInformazio gehiago nahi baduzu, bete honako inprimaki hau:\nInteresgarriak izan daitezkeen beste arlo batzuk...\nModa eta arropa-munduarekin lotutakoak atsegin badituzu, kontsulta itzazu gure ikastaroak, % 100 diruz lagunduak, eta aurkitu zuretzako egokiena!\nSEO, sare sozialak edo marketin digitala interesatzen zaizu? Aurkitu zure ikastaroa AEGn! Diruz lagunduta daude.\nInformatika berrikuntzako prestakuntza: zibersegurtasuna, web-orriak sortzea... Ezagutu itzazu diruz lagundutako ikastaroak!


June Garitano urretxuarra, Espainiako txapeldun | Otamotz\nJune Garitano eskiatzaile urretxuarrak Espainiako Kopa eta Espainiako txapelketako superkonbinatu eta eslalom probak irabazi ditu. Espainiako txapelketa joan zen astean izan zen. Superkonbinatua eta eslaloma irabazteaz gain, gigante proban hirugarren izan zen. Europa mailako probetan ere emaitza onak lortu ditu (onenengandik gertu egon da) eta datorren astean Frantziako Val d’Isere estazioan lehiatuko da.\nEspainiako KopaEspainiako txapelketaJune GaritanoVal d'Isere